text:
KGAOLO YA BOSOMEAMABEDINNGWE
O ne A Lwantsha Poifo le Dipelaelo
1-3. Ke eng se Petere a ileng a se bona mo letsatsing leno le go neng ga direga dilo tse dintsi mo go lone, mme bosigo o ne a diragalelwa ke eng?
PETERE o ne a semeletse a tsamaisa mokoro mo lefifing a ntse a leka go bona se se diregang kwa pele. A lesedinyana le le letobo le a neng a le bona kwa ntlheng ya botlhaba le ne le bontsha gore letsatsi le tloga le tlhaba? Mokwatla le magetla a gagwe a ne a le botlhoko ka ntlha ya go tsamaisa mokoro bosigo jotlhe. Phefo e e neng e phepheula moriri wa gagwe e ne ya dira gore Lewatle la Galalea le gakale. Makhubu a lewatle a ne a itaagana kwa pele mo mokorong wa go tshwara ditlhapi mme fa metsi ao a a tsididi a ntse a phatšhega, a ne a kolobetsa Petere. Le fa go ntse jalo, o ne a tswelela a tsamaisa mokoro.
2 Petere le ditsala tsa gagwe ba ne ba tlogetse Jesu kwa lotshitshing lwa lewatle. Mo go lone letsatsi leo ba ne ba bone Jesu a fepa boidiidi jo bo neng bo tshwerwe ke tlala ka dinkgwe le ditlhapi di le mmalwa. Seo se ne sa dira gore batho ba batle go dira Jesu kgosi, mme ene o ne a sa batle go nna le seabe mo dipolotiking. Gape o ne a ikemiseditse go thusa balatedi ba gagwe gore le bone ba se ka ba nna le seabe mo dipolotiking. Fa a sena go laela boidiidi gore bo tsamaye, o ne a laela barutwa ba gagwe gore ba tsene mo mokorong mme ba ye kwa ntlheng e nngwe ya lotshitshi fa ene a ya kwa thabeng go ya go rapela.—Mar. 6:35-45; bala Johane 6:14-17.
3 Fa barutwa ba tsena mo mokorong ba tsamaya, letsatsi le ne le phirima; jaanong go ne go setse go le bosigo. Le fa go ntse jalo, ba ne ba tsamaile dikilometara di le mmalwa fela. E re ka ba ne ba dira ka natla go tsamaisa mokoro e bile go na le modumo o mogolo wa phefo le makhubu, go ne go le thata gore ba tlotle. Go bonala Petere a ne a ile le megopolo.
Mo dingwageng di le pedi fela, Petere o ne a ithutile dilo di le dintsi mo go Jesu, mme o ne a sa ntse a tshwanelwa ke go ithuta go le gontsi
4. Ke eng fa Petere e le sekao se se molemo se re ka se etsang?
4 Tota go ne go na le dilo tse dintsi tse a ka akanyang ka tsone! O ne a ile a kopana le Jesu wa Nasaretha lekgetlo la ntlha mo dingwageng di ka nna pedi tse di fetileng, tse mo go tsone go neng ga direga dilo di le dintsi. O ne a ithutile dilo di le dintsi, mme o ne a sa ntse a tshwanelwa ke go ithuta go le gontsi. Go iketleetsa ga gagwe go dira jalo—go lwantsha dikgoreletsi tse di jaaka dipelaelo le poifo—go dira gore a nne sekao se se molemo se re ka se etsang. A re boneng gore jang.
“Re Bone Mesia”!
5, 6. Petere o ne a tshela botshelo jo bo ntseng jang?
5 Petere o ne a ka se lebale letsatsi le a kopaneng le Jesu ka lone. La ntlha, morwarraagwe e bong Anderea, o ne a mmolelela dikgang tseno tse di gakgamatsang: “Re bone Mesia.” Mafoko ao a ne a fetola botshelo jwa ga Petere. Bo ne bo se kitla bo tshwana le pele.—Joh. 1:41.
6 Petere o ne a nna kwa Kaperenama, motse o o ka fa bokone jwa lotshitshi lwa letsha la metsi a a phepa le le bidiwang Lewatle la Galalea. Ene le Anderea ba ne ba kopanetse kgwebo ya go tshwara ditlhapi le bomorwa Sebede e bong Jakobe le Johane. Petere o ne a nna le mosadi wa gagwe, matsalaagwe le morwarraagwe e bong Anderea. Gore a kgone go tlamela ba lelapa la gagwe ka kgwebo eno, o ne a tshwanetse go dira ka natla le go dirisa mekgwa e e farologaneng ya go tshwara ditlhapi. Akanya fela banna bano ba bereka masigo a mantsi—ba latlhela matloa mo metsing fa gare ga mekoro e mebedi ba bo ba goga ditlhapi dipe fela tse ba kgonneng go di tshwara. Akanya gape ka tiro e e lapisang e ba neng ba tshwanetse go e dira motshegare ya go tlhopha ditlhapi tse di siameng le go di rekisa le ya go roka matloa le go a phepafatsa.
7. Petere o ne a utlwela eng ka ga Jesu, mme ke eng fa e ne e le dikgang tse di kgatlhang?
7 Baebele e re bolelela gore Anderea e ne e le morutwa wa ga Johane Mokolobetsi. Ga go pelaelo gore Petere o ne a kgatlhegela thata go reetsa molaetsa wa ga Johane, o morwarraagwe a neng a tlhola a mmolelela one. Letsatsi lengwe Anderea o ne a bona Johane a supa Jesu wa Nasaretha a re: “Bonang, Kwana ya Modimo!” Ka bonako fela Anderea o ne a nna molatedi wa ga Jesu mme a bolelela Petere dikgang tseno tse di kgatlhang: Mesia o gorogile! (Joh. 1:35-40) Morago ga botsuolodi jwa kwa Edene, dingwaga di ka nna 4 000 pelenyana, Jehofa Modimo o ne a solofetsa gore go tla tla motho yo o kgethegileng yo o neng a tla naya batho tsholofelo ya mmatota. (Gen. 3:15) Anderea o ne a kopane le Mogolodi yono, Mesia ka boene! Petere le ene o ne a itlhaganelela go ya go kopana le Jesu.
8. Leina le Jesu a ileng a le naya Petere le kaya eng, mme ke eng fa bangwe ba sa ntse ba belaela go bo a ile a newa leina leo?
8 Go tla go fitlha mo letsatsing leo, Petere o ne a ntse a itsege ka leina la Simone kgotsa Simeone. Mme Jesu o ne a mo leba mme a mo raya a re: “‘O Simone morwa Johane; o tla bidiwa Kefase’ (mo go ranolwang ka gore Petere).” (Joh. 1:42) Leina “Kefase” le kaya “leje” kgotsa “lefika.” Go bonala sentle gore mafoko a ga Jesu e ne e le a boporofeti. O ne a bonela pele gore Petere o ne a tla nna jaaka lefika—a tlhomame, a nonofile e bile a na le tlhotlheletso e e siameng mo balateding ba ga Keresete. A ke tsela e Petere a neng a iteba ka yone? Ga go lebege jalo. Tota le batho bangwe ba ba balang dipego tsa Efangele gompieno ga ba tseye Petere e le motho yo o neng a tlhomame e bile a nonofile jaaka lefika. Bangwe ba re tsela e botho jwa gagwe bo tlhalosiwang ka yone mo Baebeleng e bontsha gore e ne e le motho yo o sa tlhomamang, yo o sa ikanyegeng le yo o okaokang.
9. Ke eng se Jehofa le Morwawe ba se lebang mo go rona, mme ke eng fa o akanya gore re tshwanetse go ikanya tsela e ba lebang dilo ka yone?
9 Petere o ne a na le makoa. Tota e bile Jesu o ne a itse gore o na le makoa. Fela jaaka Rraagwe e bong Jehofa, ka metlha Jesu le ene o ne a leba dilo tse di molemo tse batho ba di kgonang. O ne a bona gore Petere o na le dinonofo tse di molemo, mme o ne a batla go mo thusa go tokafatsa dinonofo tseo. Le gompieno Jehofa le Morwawe ba lebelela dilo tse di molemo mo go rona. Ka dinako dingwe go ka nna thata go dumela gore go na le molemo mongwe o ba ka o bonang mo go rona. Le fa go ntse jalo, fela jaaka Petere, re tlhoka go ikanya tsela e ba lebang dilo ka yone mme re bontshe gore re batla gore ba re thapise le go re bopa.—Bala 1 Johane 3:19, 20.
“Tlogela go Boifa”
10. Petere a ka tswa a ne a bone eng, mme gone o ne a boela kwa go eng?
10 Go bonala Petere a ile a tsamaya le Jesu mo maetong a go rera a a neng a latela. Ka jalo, a ka tswa a ile a bona fa Jesu a dira kgakgamatso ya gagwe ya ntlha, ya go fetola metsi go nna beine kwa moletlong wa lenyalo kwa Kana. Sa botlhokwa le go feta, o ne a utlwa molaetsa wa ga Jesu o o kgatlhang le o o nayang tsholofelo o o ka ga Bogosi jwa Modimo. Le fa gone a ne a utlwile e bile a bone dilo tse di molemo jalo, o ne a tlogela Jesu mme a boela kwa kgwebong ya gagwe ya go tshwara ditlhapi. Le fa go ntse jalo, dikgwedi moragonyana, Petere o ne a kopana le Jesu gape—mme mo lekgetlong leno Jesu o ne a mo kopa gore a mo sale morago botshelo jotlhe jwa gagwe.
11, 12. (a) Ke tiro efe e Petere a neng a itshokela go e dira bosigo jotlhe? (b) Fa Petere a ntse a reeditse Jesu, a ka tswa a ne a ipotsa dipotso dife?
11 Petere o ne a sa tswa go kgobiwa marapo ke tiro e ba neng ba e dira bosigo jotlhe. Batshwaraditlhapi bano ba ne ba ntse ba latlhela matloa a bone gangwe le gape mo metsing mme ba sa tshware sepe. Ga go pelaelo gore Petere o ne a dirisitse bokgoni jotlhe jwa gagwe le kitso e a nang le yone ya go tshwara ditlhapi, a leka go ya mo mafelong a a farologaneng mo letsheng a ba ka bonang ditlhapi mo go one. Ga go pelaelo gore ka dinako dingwe, o ile a ikutlwa jaaka batshwaraditlhapi ba bangwe ba bantsi, a eletsa e kete a ka bo a kgona go tlhodumela mo metsing ao a a kgoberegileng gore a bone kwa ditlhapi tse dintsi di leng gone mme ka tsela nngwe a dire gore di tsene mo matloeng a gagwe. Go akanya jalo go tshwanetse ga bo go ne go mmitisa pelo le go feta. Petere o ne a sa itlose bodutu ka go tshwara ditlhapi; e ne e le tiro e a tlamelang ba lelapa la gagwe ka yone. Kgabagare, o ne a tla kwa lotshitshing a iphotlhere. Mme gone o ne a tshwanetse go phepafatsa matloa. Ka jalo, o ne a ntse a phepafatsa matloa fa Jesu a tla kwa go ene.
Petere o ne a sa lapisiwe ke go utlwa Jesu a bua ka kgang ya konokono ya molaetsa o a neng a o rera—Bogosi jwa Modimo
12 Boidiidi jwa batho bo ne bo pitlaganyeditse Jesu bo mo reeditse ka tlhoafalo. E re ka batho ba ne ba le bantsi, Jesu o ne a palama mokoro wa ga Petere mme a mo kopa gore a o katose lefatshe go se kae. Jaanong lentswe la ga gagwe le ne le utlwala sentle fa a ruta boidiidi, ka gonne a ne a le mo metsing. Petere o ne a reeditse ka tlhoafalo, fela jaaka boidiidi jwa batho jo bo neng bo le mo lotshitshing. O ne a sa lapisiwe ke go utlwa Jesu a bua ka kgang ya konokono ya molaetsa o a neng a o rera—Bogosi jwa Modimo. Ruri Petere o ne a tla nna le tshiamelo e kgolo ya go thusa Keresete go anamisa molaetsa ono wa tsholofelo mo lefatsheng lotlhe! A mme o ne a tla kgona go dira jalo? O ne a tla tlamela ba lelapa la gagwe jang? Gongwe Petere o ne a akanya gape ka matsapa a ba a tsereng bosigo jotlhe ba leka go tshwara ditlhapi mme ba sa tshware sepe.—Luke 5:1-3.
13, 14. Ke kgakgamatso efe e Jesu a neng a e direla Petere, mme Petere o ne a dira eng?
13 Fa Jesu a sena go bua le boidiidi, o ne a raya Petere a re: “Suteletsa kwa go leng boteng gone, mme lo digele matloa a lona kwa tlase gore lo tshware.” Petere o ne a tletse dipelaelo. O ne a re: “Morutisi, re dirile ka natla bosigo jotlhe mme ga re a tshwara sepe, mme ka taelo ya gago ke tla digela matloa kwa tlase.” Petere o ne a sa tswa go tlhatswa matloa. Ga go pelaelo gore o ne a sa batle go a latlhela gape mo metsing—segolobogolo ka nako eo e ba neng ba itse gore ditlhapi ga di yo! Le fa go ntse jalo, o ne a ikobela taelo eo, gongwe o ile a kaela badirikaene ba ba mo mokorong o mongwe gore le bone ba dire jalo.—Luke 5:4, 5.
14 Petere o ne a sa lebelela go utlwa boima jo a neng a bo utlwa fa a goga letloa. Mme gone, o ne a goga ka maatla a gagwe otlhe a sa dumele se a se utlwang mme go ise go ye kae o ne a bona ditlhapi tse dintsintsi mo letloeng! Ka yone nako eo, o ne a bitsa banna ba ba mo mokorong wa bobedi go tla go mo thusa. Fa ba ntse ba mo thusa, ba ne ba lemoga gore mokoro o le mongwe o ka se kgone go tsenya ditlhapi tseo tsotlhe. Ba ne ba tlatsa mekoro e mebedi, mme gone go ne go sa ntse go na le ditlhapi tse dintsi thata—mekoro e ne e imelwa mme ya simolola go nwela. Petere o ne a tshwarwa ke kgakge. O ne a kile a bona Keresete a dira kgakgamatso pelenyana mme mo lekgetlong leno kgakgamatso eno e ne e tla thusa ene le ba lelapa la gagwe. Monna yono o ne a kgona le go dira gore ditlhapi di tsene mo matloweng! Petere o ne a tlala poifo. A khubama ka mangole mme a re: “Tloga fa go nna, ka gonne ke monna yo o nang le boleo, Morena.” Tota o ne a ka bontsha jang gore o tshwanelega go tsalana le Motho yo o kgonang go dirisa maatla a Modimo ka ditsela tse di ntseng jalo?—Bala Luke 5:6-9.
15. Jesu o ne a ruta Petere jang gore poifo ya gagwe le dipelaelo ga di tlhokege?
15 Jesu o ne a bua le ene ka bopelonomi a re: “Tlogela go boifa. Go tloga jaanong go ya pele o tla bo o tshwara batho ba tshela.” (Luke 5:10, 11) Eno e ne e se nako ya go nna le dipelaelo kgotsa go boifa. Petere o ne a tshwanetse go tlhoma mogopolo mo tirong ya go rera go na le go nnela go belaela gore a o tla kgona go tlamela ba lelapa la gagwe kgotsa a o tla kgona go dira tiro ya go rera. Jesu o ne a letetswe ke namane e tona ya tiro, bodiredi jo bo neng bo tla ama isagwe ya batho. O ne a direla Modimo yo “o tla [itshwarelang] ka tsela e kgolo.” (Isa. 55:7) Jehofa o ne a tla tlhokomela Petere ka dilo tse a di tlhokang semoyeng le tse a itshedisang ka tsone.—Math. 6:33.
16. Petere, Jakobe le Johane ba ne ba dira eng fa Jesu a ba laletsa, mme ke eng fa tshwetso e ba e dirileng e ne e le molemo?
16 Petere o ne a tsaya kgato ka bonako, fela jaaka Jakobe le Johane ba ne ba dira. “Ba busetsa mekoro morago kwa lefatsheng, mme ba tlogela sengwe le sengwe ba mo sala morago.” (Luke 5:11) Petere o ne a dumela mo go Jesu le mo go Yo a mo romileng. O ne a dirile tshwetso e e molemo tota. Le gompieno Bakeresete ba ba fenyang dipelaelo le poifo gore ba direle Modimo ba bontsha tumelo e e tshwanang le ya ga Petere. Go ikanya Jehofa ka tsela eo ga se ga lefela.—Pes. 22:4, 5.
“Ke ka Ntlha Yang Fa o Ne o Fenngwa ke Pelaelo?”
17. Petere o ne a akantse ka ditiragalo dife tse di diregileng dingwaga di le pedi a sena go kopana le Jesu?
17 Mo e ka nnang dingwaga di le pedi Petere a sena go kopana le Jesu, o ne a tsamaisa mokoro bosigo jotlhe mo Lewatleng la Galalea go le diphefo jaaka go tlhalositswe kwa tshimologong ya kgaolo eno. Gone ke boammaaruri gore ga re itse gore o ne a akantse eng. Go ne go na le dilo tse dintsi tse a neng a ka akanya ka tsone! Jesu o ne a fodisitse matsalaagwe Petere. O ne a ile a neela Thero kwa Thabeng. O ne a ile a bontsha gangwe le gape ka dithuto tsa gagwe le ka dikgakgamatso gore ke Yo o Tlhophilweng wa ga Jehofa, Mesia. Fa dikgwedi di ntse di ya, Petere o ne a ithuta go laola go fenngwa ke poifo le go nna le dipelaelo. Jesu o ile a bo a tlhopha Petere go nna mongwe wa baaposetoloi ba ba 12! Le fa go ntse jalo, go ise go ye kae Petere o ne a tla lemoga gore o sa ntse a na le bothata jwa go boifa le go nna le dipelaelo.
18, 19. (a) Tlhalosa se Petere a neng a se bona mo Lewatleng la Galalea. (b) Jesu o ne a araba jang kopo ya ga Petere?
18 Ka nako ya tebelo ya bonè ya bosigo joo, kgotsa nako nngwe mo magareng ga 3:00 a.m. le pele letsatsi le tlhaba, ka tshoganyetso fela Petere o ne a tlogela go tsamaisa mokoro mme a nna fa fatshe a tshogile. O ne a bona sengwe se tsamaya mo makhubung a lewatle! A e ne e le lesedi la ngwedi le le neng le phatshima mo metsing? Nnyaa, e ne e le selo se se sa tshikhinyegeng, se eme se tlhamaletse. E ne e le motho! Ee, e bile motho yoo o ne a tsamaya mo godimo ga metsi! Fa a ntse a atamela, go ne go bonala e kete o tlile go feta fa go bone. Barutwa ba ne ba tshoga ba ithaya ba re ke sedimo. Motho yoo o ne a ba raya a re: “Nnang pelokgale, ke nna; se boifeng.” E ne e le Jesu!—Math. 14:25-28.
19 Petere o ne a araba ka go re: “Morena, fa e le gore ke wena, ntaele gore ke tle kwa go wena mo godimo ga metsi.” Kwa tshimologong o ne a le pelokgale. Le fa Petere a ne a itumeletse go bona kgakgamatso eno e e sa tlwaelegang, o ne a sa ntse a batla go nonotsha tumelo ya gagwe. Le ene o ne a batla go tsamaya mo godimo ga metsi. Jesu o ne a mo raya a re a tle kwa go ene. Petere o ne a tswa mo mokorong mme a kgona go ema mo godimo ga metsi. Akanya kafa Petere a neng a ikutlwa ka gone a eme mo godimo ga metsi mme a sa nwele. A ka tswa a ne a gakgametse fa a ntse a atamela Jesu. Le fa go ntse jalo, go ise go ye kae Petere o ne a simolola go nna le maikutlo a mangwe.—Bala Mathaio 14:29.
20. (a) Ke eng se se neng sa itaya Petere tsebe, mme go ne ga felela ka eng? (b) Ke thuto efe e Jesu a neng a e gatelela mo go Petere?
20 Petere o ne a tshwanetse go nna a tlhomile mogopolo mo go Jesu. Jesu o ne a dirisa maatla a ga Jehofa go dira gore Petere a kgone go tsamaya mo godimo ga makhubu a lewatle. Mme Jesu o ne a dira jalo ka gonne Petere a ne a na le tumelo mo go ene. Le fa go ntse jalo, Petere o ne a iteega tsebe. Re bala jaana: “Ya re a leba phefo ya matsubutsubu, a boifa.” Petere o ne a simolola go tlhoma mogopolo mo makhubung ao a a neng a itaagana le mokoro, a phatšhetsa metsi le lefulo mo phefong, mme a tshoga. Gongwe o ne a simolola go ipona a nwela mo lewatleng leo, a kgamiwa ke metsi. Fa letshogo la gagwe le ntse le oketsega, tumelo ya gagwe e ne ya koafala. Jaanong monna yo a neng a bidiwa Lefika ka go bo go ne go bonala a tla nna a nitame, o ne a simolola go nwela jaaka letlapa ka ntlha ya tumelo ya gagwe e e reketlang. Petere o ne a itse go thuma, mme ka nako eo ga a ka a ikaega ka bokgoni joo jwa gagwe. O ne a goa a re: “Morena, mpoloka!” Jesu o ne a mo tshwara ka letsogo mme a mo goga. Mme fa ba ntse ba le mo godimo ga metsi o ne a gatelela thuto eno ya botlhokwa mo go Petere: “Wena yo o nang le tumelo e potlana, ke ka ntlha yang fa o ne o fenngwa ke pelaelo?”—Math. 14:30, 31.
21. Ke eng fa go nna le dipelaelo go le kotsi, mme re ka go fenya jang?
21 ‘Go fenngwa ke pelaelo’—a bo e le mafoko a a tshwanelang jang ne! Pelaelo ke maatla mangwe a a ka re fekeetsang le go re nyeletsa. Fa re nnela go belaela, tumelo ya rona e ka koafala ka iketlo mme ra felela re sule semoyeng. Re tshwanetse go leka ka natla go fenya go nna le dipelaelo! Mme gone, re ka dira seo jang? Ka go tlhoma mogopolo mo dilong tse di siameng. Fa re nnela go akanya ka dilo tse di re boifisang, tse di re kgobang marapo le tse di ka dirang gore re se ka ra nna le kamano e e molemo le Jehofa le Morwawe, dipelaelo tsa rona di tla gola. Fa re tlhoma mogopolo mo go Jehofa le Morwawe, mo go se ba se dirileng, se ba se dirang le se ba tla se direlang batho ba ba ba ratang, re tla kgona go fenya dipelaelo.
22. Ke eng fa go le molemo go etsa tumelo ya ga Petere?
22 Fa Petere a ntse a tsamaya le Jesu ba boela kwa mokorong, o ne a bona sefefo se kokobela. Lewatle la Galalea le ne la sisibala. Petere le barutwa ba bangwe ba ne ba bua jaana ka Jesu: “Ruri o Morwa Modimo.” (Math. 14:33) Fa bosigo bo ntse bo sa ba le mo lewatleng, ga go pelaelo gore Petere o ne a tletse kanaanelo. O ne a ithutile gore ga a tshwanela go letla poifo e dira gore a nne le dipelaelo ka Jehofa le Jesu. Gone ke boammaaruri gore o ne a tshwanetse go dira diphetogo di le dintsi pele a ka nna Mokeresete yo o tshwanang le lefika fela jaaka Jesu a ne a bonela pele. Mme gone o ne a ikemiseditse go nna a leka le go gola semoyeng. A le wena o ikemiseditse go dira jalo? O tla fitlhela go le molemo go etsa tumelo ya ga Petere.


c: text/html

text:
Garden Eels
Leina la Mophato
Garden eels
Tse dingwe mo lelapeng
Freckled, Spotted, Common, Red Sea,Taylor’s, Zebra
Leina la Maranyane
Heterocongridae
Semeto
E ka nna 70 cm.
Ponalo
Mmele wa yone o kare wa noga mme ga o na makwapa. Mogatlana wa mokwatla o boleele mme o elela le mogatla wa kwa bofelelong le mogatla wa kwa morago ka fa tlase. Phatlha ya di’gills e nnyenyane. Dipounama tsa yone di digolo Mmala ya tsone e ka farologana go tswa go bosetlha ka ditsubaba go ya go mebala e e lefitshwana. Tse dingwe di ka nna le mmala wa namune le bosweu.
Dikitsiso
Lelapa la Heterocongridae le na le mephato e ka nna 2 le dibopiwa dile 33 tse di farologaneng. Gantsi o tla e fitlhela mo mmung wa lewatle le tse dingwe. Di rata go kgobokana ka ditlhopha. Karolo e e kwa godimo ya mebele ya tsone e tlhagelela mo santeng mme di eme ekete ke dijalo. Leina la tsone le tswa mo mokgweng o. Di na le ditlhong thata. Eel engwe le engwe e phela mo mosimeng wa yone. Mmu wa mosima o tiisiwa ke glue e e ntshang mo mogatleng wa yone. E tsala ka go beela mae mo metsing gaufi le fa e nnang teng.
Dijo
E fepa ka plankton.
Anamiso
E ka bonwa kwa borwa-bophirima ba lewatle la Atlantic le Afrika Borwa.
Dibopiwa tsa mophato wa yone
Black garden eel - Heteroconger perissodon
Splendid garden eel - Gorgasia preclara
White-spotted garden eel - Gorgasia maculatus

robotstxt: allowed

filter: keep


text:
CompetitionActions
- ${title}
Competition
Simba Chip In or Chip Out
#ChipIn kgotsa #ChipOut? Re bontshe mme o FENYE R5k ka Simba!
Ka jalo ke nako ya dijo tsa motshegare gape. Borotho jwa gago jwa Sasko bo botobetobe jo bo monate, mme fela samentšhisi ya gago e tlhoka sengwenyana sele sa tlaleletso. Ke goreng o sa tsenye moutlwalo mongwe o o gautsegang le o o rokotsang mathe ka go tabola ditšhipisi tsa Simba ka seatla? Mme kana o tshwanetse go di tsenya kae? Mo letlhakoreng kgotsa mo gare?
Re bontshe gore o ka tlisa jang go rrrrora mo samentšhising ya gago mme o ka FENYA R5k!
Sotlhe se o tlhokang go se dira ke go tsaya senepe sa thulaganyo ya samentšhisi ya gago – #ChipIn kgotsa #ChipOut – mme o tsene mo www.lunchwithsimba.co.za go tsenela!
Latela Ditšhipisi tsa Simba go bona monate o montsi le moutlwalo o montsi.
ADVERTISEMENT


text:
Dijo di ka dibakela mathata fa e le gore di a tlaela, ga di fitlhelelwe bonolo, go na le kgaisano ya go ka dibona mo setshabeng mme di a lwelwa, ga dia silega ka mokgwa o di itumelelang yone, kgotsa dijo di na le letswai le le ntsi. Engwe le engwe ya tse e ka dira gore dingale go ja mme seo se ka dira gore di fellwe ke matla a go thibella malwetse. Mouta mo dijo le one o ka nna le dikokwanatlhoko tse di borai (poisonous) tse di ka gatelelang masole a mebele ya tsone.
Seo se akaretsa ga dinonyane di sa bone metsi a a lekaneng, kgotsa ga metsi ao a ka nna bolelo kgotsa a seemo se se kwa tlase. Go ya ka mokgatlho wa South African Poultry Association, kgalo ya metsi mo meleng (dehydration) e ka baka matsapa mme e ka baka komelelo ya mesifa ya go hema mme seo le sone se fa malwetse tsela ya go ka difeketsa. Metsi a a leswe le one ga a siama ka gore a ka nna le dikokwanatlhoko tse dintsi tse di bakang malwetse le tse di ka feketsang masole a mmele.
Kganya le yone e ka di bakela mathata fa di ka iphitlela di sa bone nako e e lekaneng ya lefifi go ka ikhutsa. Go ya ka maele a World Health Organisation, dinonyane tse di tshwanetswe ke go fiwa sebaka se se maleba sa go ka itlwaetsa diphetogo tsa boleele ba letsatsi fa dile kwa mephatong e e farologaneng ya tsamaiso ya diro, le diphetogo tsa mothsegare tsa kganya go lefifi kgotsa lefifi go kganya. Kabelo ya kganya le lefifi e tshwanetswe ke go lekalekantshiwa gore di seka tsa pitlagana kwa mafelong a a nang le kganya di tshabela dikarolo tse di leng lefifi.
Maemo a bolepi le boleng ba mowa bo ka tlisa mathata. Go ka nna maleba go kgetha matsopa a a kgonang go phela ga maemo a loapi a le bothitho, jaaka matsopa a tlholego kgotsa diNaked Neck fa e ele gore mogwebi o ikaeletse go di rui ka kwantle mo lefelong le le bothitho. Dikgato di tshwanetse go tsewa go nnetefatsa gore dinonyane di bona moriti o o lekaneng, metsi le go thibelela mogote go ka ama dijo ka ga seo se ka di dira gore di seka tsa ja.
Serame le sone se ka ditlisetsa matlhotlapelo mme sa ama bophelo ba tsone, kaga seo se ditlhokisa mafolofolo a go iphuthumatsa. Tsela e e bonolo ya go ka lemoga fa dikgogo di ka nna le seteres ka lebaka la maemo a bolipe ke go lebelela mekgwa ya tsone: Fa dinonyane di gatsela di tla leka go fothumatsana ka go pitlagana lefelonngwe. Di tla ja thata go leka go bona tlhagatlhaga a di a latlhetsweng ga di leka go fithumala.
Dinonyane tse di amiwang ke mogote tsone di tla hemela kwa godimo mme o dibona ekete di palelwa go go hema sentle. Di tla tsholetsa diphuka thata mme di leke go katoga dinonyane tse dingwe gore di bone phefo e bile o tla di bona ekete di na le letsapa. Mogote oo kwa godimo o ka dibakela letshololo (diarrhoea), fa tse dingwe di ka tlhaselwa ke mototwane (seizures and convulsions).
Fa di ruiwa mo meagong ya bodirelo (poultry production houses), go ka dirisiwa climate control go ka tsholetsa le go fokotsa mogote le serame mo mafelong a tsone. Go botlhokwa go tsaya tsiya go di bona mowa o o di lekanetseng (ga o montsi kgotsa ga o lekane). Go tshwanetse gore go nne le mowa o o lekanetseng gore metsi mo moweng a kgone go nna teng (moisture in th air) mme mowa o, o seka wa nna montsi thata go ka digatsetsa.
Fa metsi a sa ntshiwe sentle mo ditlamelong tsa tsone tsa go robala go ka nna le palo e e kwa godimo ya ammonia, mme seo se ka tlhola malwetse a mafatlha mo go tsone. Fa e le gore mowa o o leng ka fa marulelong a tsone o emeletse thata, dinonyane di ka tshwenywa ke lerole.
Tse ke ditemoso tsa fa dinonyane di na le matshwenyego:
Dikgotlhakgotlhang le dintwa
Go tswa le go wa ga mafofa
Diphetogo tsa mokgwa o di jang ka one – aa dija thata kgotsa kwa tlase ga tlwaelo
Letsapa kgotsa dibonala di le botswa
Go ota ga tsone
Ga o ka bona di beela mae a a kwa tlase ga palo
Di bontsha matshwao a bolwetse


text:
Adjectives
Aim - use adjectives to describe things - the TALL man, the NEW car
Soft Adjectives
When using these adjectives, add the subject prefix to the start of the adjective.
- -ntle (beautiful) mosadi montle, basadi bantle, le@@ lentle, etc
Strong/Hard Adjectives
These adjectives stay the same whatever the noun is.
- monate (nice/enjoyable) @@@ monate, ba@@ monate, le@@ monate, etc
Use in simple sentences
- nna ke montle - I am beautiful
- mosadi o montle - the woman is beautiful
- Batswana ba bantsi mo Botswana - Batswana are many in Botswana
- Batswana ga ba bantsi mo UK - Batswana are few (not many) in the UK
- mosese o mohibidu - the dress is red (or "the red dress" see below)
More complex sentences
using the adjective in normal sentences requires use of the "adjectival concord", related to the relative construction see later.
- mosadi yo montle o bidiwa Sara - the beautiful woman is called Sarah
here "yo" is the adjectival concord for noun mosadi
Adjectival Concords
Note the adjectival concord is the same as the subject prefix except for class 1 o -> yo and subject prefix di -> tse
Comprehension Exercise
Leina la me ke Sara. Ke fana ka Boardman. Ke tswa kwa California mo Amerika. Ke na le dingwaga di le 23. Batsadi ba me ba nna kwa California. Rre ke ngaka ya meno, mme ene ga a bereke o tlhokomela lelapa. Re bararo, ke na le bo-kgaitsadiake ba babedi, yo motona le yo monnye. Nkgonne o bereka mo restaurenteng, o itse go apaya thata. O tlhola a re apeela pizza, tlhapi le dikheiki. Leina la gagwe ke Paul. O na le dingwaga di le 25. Paul o nyetse. Mosadi wa gagwe o bidiwa Kim. Ba ne le ngwana a le mongwe fela, ke mosetsana.
Nnake o bidiwa Rob, o na le dingwaga tse 19. O santse a tsena sekolo kwa University ya California. O dira ngwaga wa bobedi.
Rotlhe re rata Rob thata ka gore re akanya gore ke mosimane yo monnye, gape o botlhale thata. Ke akanya gore ngwaga e, Rob o tlaa nketela. Fa a tla, re tlaa ya kwa Chobe go bone diphologolo. Kwa Chobe go monate ka gore go na le diphologolo, dinonyane le metsi a mantsi.
Nkoko le ntatemogolo ba tlhokafetse. Ke na le rakgadi le malome. Rakgadi o bereka mo shopong. Go a na bana, o nna a le nosi. Fa ke fetsi tiro ya me mono, ke tlaa nna le rakgadi kwa Pensylvania. Malome ene o na le bana ba le babedi. Bo-Ntsalake ba tsena mo High School, ke basetsana botlhe. Ke a ba rata, gape ke eletsa gore le bone ba nketele fa dikolo tsa bone di tswalwa.
Jaanong araba dipotso tse: (now answer these questions:)
- Leina la mokwadi ke mang?
- Dingwaga tsa gagwe di kae?
- O tsaletswe kae?
- Rragwe o dira eng?
- Leina la mogolowe ke mang?
- Rob ke mang?
- Rob ke ngwana wa bokae mo lapeng?
- Botlhe ba rata Rob ka goreng?
- Rob o dira ngwaga wa bokae kwa University?
- Kwa Chobe go monate kagoreng?
- Sara o ikaelela go dira eng fa a fetsa tiro ya gagwe mono?


text:
Go neela tiriso ya puo ya ditshwanelo dithata ke gone go bakang kgolo ya tiriso ya puo e mo go bueleleng HIV
Babueledi ba HIV ba mo gae ba simoletse go dirisa puo ya ditshwanelo tsa setho le fa ba buelela tsa botsogo, segolobogolo ka gore ba dumela gore seabe sa puo ya ditshwanelo se maatla, eseng gore ba solofela dingwe diphetogo tsa semolao.
HIV ke bolwetse jo bo sitang e bile jaanong bo pateletsa mekgato e e ikemetseng ka nosi gore e tle ka metlhale e mesha gore e kgone go itepatepanya le dikgwelho. Babueledi ba jaanong ba dirile mo gotweng dilo makwati ka go adima puo le bothegeniki kwa mafapheng le mafelo a a buelelang ka lentswe le le utlwalang, a aname e bile a dirisa metlhale e e faphegileng go buelela botsogo. Babueledi ba HIV ke bone ba gogang kwa pele mo katlolosong ya pueledi ya HIV go tsena mo pueleding ya tsa botsogo, ba remelela thata mo ditshwanelong eseng mo dilong tse di tlwaelesegileng tse di tshwanang le tlhabololo kgotsa botsogo jwa sechaba, go sa kgatlhelesege gore aa ke mo diemong tse eleng gore ditshwanelo di tlhaloganyesega ele dilo tse di tswang gosele e bile di baka tlhakatlhanyo kgotsa jang.
Mo bukeng e ke sa tswang go e kwala , ke itebaganya le Aferika wa sub-Sahara, eleng lefelo le le amilweng thata ke HIV, mme ke botsa gore: ke eng makgotla a a dirang le HIV a tlhalosa dikgang tsa one a dirisa puo ya ditshwanelo tsa setho? Tlhopo e ya bone ba e tlhaloganya jang? Ba akanya seabe sa yone e tla nna se se kae? Karabo ya potso e e ka nna ya hakgamatsa bangwe: tshwetso ya go dirisa ditshwanelo e tlhotlheleditswe ke tumelo ya motho eseng gore ke se seneng se lopiwa ke barotloetsi, e bile ntleng le seabe se se ka nnang teng, ka fa semolaong, ke bomosola jwa go bua ka ditshwanelo tsa motho jo babueledi ba boneng bo le botlhokwa.
Ke sekasekile mekgatlo e e ikemetseng ka nosi ele boferabongwe go tsweng mo mafatsheng a le mane (Ghana, Uganda, Aferika Borwa, Botswana) mo dikarolong tse tharo tsa kgalo ya Aferika sub-Sahara (Bophirima jwa Aferika, Botlhaba jwa Aferika, Borwa jwa Aferika). Kanamo ya mafatshe a e supa makgotla a a ikemetseng ka nosi a a berekelang mo diemong tse di farologanyeng, le mo ditekanyetsong tse di farologanyeng (mo dikgaolong, lefatsheng, mafelo). Go dira tshwantshanyo e tsamaelane, ke tlhopile makgotla a a farologanngwang ke kafa a dirisang ditshwanelo tsa setho ka teng mo puelelong. Ditshekatsheko tse di ikaegile ka dipotsoloso tse 145 tse di tseneletseng tse ke di dirileng le mekgatlo e, le e mengwe e e amanang le tiro ya yone, le go dira dipatlisiso tse di maleba mo ditirong, dipampiri le dipolokelo tsa bobegadikgang.
Le sebakeng sa dingwaga di feta masome a mabedi, barotloetsi ka madi ntse ba galaletsa thulaganyo ya ditshwanelo tsa setho. Tota lefa patlisiso yame e sa ganane le botlhokwa jwa barotloetsi ba ba anameng le lefatshe ka bophara, mme e bontsha gore ditopo tsa morotloetsi di ne di sa rotloetse maitlhopelo a mokgatlo a go dirisa leano la ditshwanelo tsa setho mo go kalokalo. Ditlhopha tse di neng di ammanngwa thata le leano le ga di aka tsa latlhegelwa ke kgatlhego fa di simolola go sa nna bommamoratwa ba barotloetsi, e bile kgatlhego e ene ya seka ya latlhegelwa kgotsa ya oketsegelwa ke serodumo fa thotloetso e fetoga. Mekgatlo e mennye le e metona mo puelelong ya ditshwanelo tsa setho e arologana baroetloetsi. Gape ditlhopha ka bontsi di nale barotloetsi ba le mokawana, mme e bile barotloetsi ba nako e ntsi, ba rotloetsa dingwe ditiro tsa mokgatlo eseng mokgatlo ka bo one. Morotloetsi yo esi ga se gantsi a ka laolela mokgatlo gore o ka tlhopha mofuta ofe wa pueledi.
Mme fela, kgang yame ke gore mekgatlo e tlhopha ditshwanelo tsa setho segolobogolo ka ntlha ya mabaka a a amanang le mokgatlho ka bo one, mme se se bontsha tlhakano ya dintlha tse di utlwalang e bile di le mo tsamaisong. Tse di tshwanetseng go nna teng go dira gore mokgatlo o kgone go tlhopa thulaganyo ya tiriso ya puo ya ditshwanelo di akaretsa go nna teng ga moeteledipele yo o itseng ka ditshwanelo tsa setho, mme eleng gore ditshwanelo ga se dilo tse di tlhagelelang thata mo mananeong a sechaba, mme fela di nne penagare ya thulaganyo e e letlang kamano ya babereki kgapetsakgapetsa. Mo diemong tse eleng gore ditshwanelo tsa setho ga go buiwe ka tsone thata, ditlhopha di kgona go tswelelela pele fela ka gore di nale “bagaka ba ditshwanelo” ba ba nonofileng. Baeteledipele ba go nna jalo ba kgona go sireletsa ngwao ya ditshwanelo mo makgotleng., mme kwa phelelong ba kgone go ngoka badiri ba ba nang, kgotsa ba ba tlang kgatlhegelang go tshwana le baeteledipele ba bone.
Mo ditlhopheng tse di dirisitseng pueledi ya ditshwanelo tsa setho thata, go ne go supagala gore mongwe o dumela thata mo thulaganyong e. batsayakarolo mo potsolotsong le bone ga ntsi ba ne ba tlhalosa tiriso ya bone ya puo ya ditshwanelo tsa setho go ya ka se ba se dumelang-mme gantsigantsi ba fa dikarabo tse di telele e bile di tswa mo boteng jwa dipelo tsa bone ba tlhalosa fa ditshwanelo tsa setho ele pinagare ya serite le bokao jwa bone. Mongwe wa batsayakarolo ba potsolotso o tlhalositse tiriso ya ditshwanelo tsa setho ka lekgotla la gagwe jaana:
Fa di tlotlwa jaana ditshwanelo tsa setho, ga go sepe se se palang. Akere re tshela ka ntlha ya ditshwanelo tsa setho? ….. Go sa kgatlheledege gore ga di utlwalesege go le kae, mme fela o na le ditshwanelo tsa setho tse di tshwanetseng go tlotlwa. Batho ga ba tshwanela go go gataka. Serite sa gago ke yone toro ya gago ……Ka gore serite ke sone tshwanelo ya setho. Go tla le go tshela ga gago ole motho. Ga di seyo, o ile go tsewa o se sepe.
Go nale go tsewa jaaka setlhogo kgotsa leano, ditshwanelo di ne di tlhaloganngwa ele selo se se anameng le lefatshe ka bophara mme di itshegeditse ka tumelo e e nonofileng- e e ka nnang ya tshwantshanngwa le tumelo ya semodimo.
Ke ne ke solofetse gore ditlhopha di tla tlhopha ditshwanelo pele ga mafoko a a dirisiwang ka gore ditshwanelo di gokaganye le tirigatso ya molao ka mokgwa o eleng gore ditlhabololo le botsogo jwa sechaba tsone ga di jalo. Kene ke akantse gore gongwe go tlhopha ditshwanelo tsa setho go ne go itsetsepeletse mo tsholofelong ya go tsiboga ga puso le boikarabelo jwa semolao. Mme fela ka maswabi, batsayakarolo mo potsolotsong ba bonye botlhokwa bogolo jwa ditshwanelo tsa setho ele go fa motho dithata fa a setse a tlhoka thuso ya bongaka. Ba bonye ditshwanelo ele thulaganyo e e fang bao ba ba tshelang le HIV dithata tsa go lopa ditirelo tse di ba lebaganyeng, le go tsenya dikopo ba le mo maemong a a nang le dithata e bile go le maleba, eseng fela go kopa mo go bokoa e bile ka boitlhobogo.
Mongwe wa batsayakarolo mo potsolotsong o tlhalositse phetogo maikutlo e, e areng e patile thulaganyo ya pueledi ka ditshwanelo tsa setho, “mo ditlhaloganyong tsa batho” e tsisa mogopolo wa gore “ba na le tshwanelo ya go lopa tse di botoka.” Batsayakarolo ba nankotse ditopo tse: “Fa o re, ‘Ke tshwanelo yame ya semolao, ngaka. Ga ke tswe fa ke sa alafiwa,’ ka jalo ngaka o tla tlhomamisa gore o bona kalafi […] Ba ka se dire phoso.”.
Le fa nopolo e e dirisitsweng fa godimo e tswa kwa Aferika Borwa, kwa eleng gore ditshwanelo tsa botsogo di akareditswe mo Molaong Motheo, batsayakarolo mo potsolotsong go tswa kwa mafelong a mangwe kwa eleng gore se ga se mo molaong le bone kgang ba e bona fela jaana. Ba bone puo ya ditshwanelo ele selo se se fetolang batho go tsweng mo go nneng baamogedi fela ba tlhokomelo go nna batsayakarolo ba ba bonalang e bile ban ale seabe mo botsogong jwa bone, mme e bile ka go nne ba tsenya letsogo ba na le tshwanelo ya go lopa ditirelo mo pusong.
Patlisisiso e e bontsha gore “ditshwanelo tsa setho” di ka ntsha dipoelo tse di nang le seabe se se botlhokwa mo mafelomg a eleng gore baithuti ka ditshwanelo ga segantsi ba tsenya leitlho mo go one. Mo godimo ga ditiro tse di dirwang ke puso le mafelo a maemo a a kwa godimo jaaka Lekgotla la Dichabachaba le makgotla tshekelo, batho ba tshegeditse ditshwanelo tsa setho mo ditirisanyong tsa bone tsa letsatsi le letsatsi ka ditsela tse di ka rotloetsang matshelo a bone mo go siameng. Patlisisiso e e akanya gore pueledi ya ditshwanelo tsa setho e ama ka tsela e e pharologanyo ka gore e fetola ka fa motho a lebang ka teng dithatamabapi le puso le go letlelela batho go lopa ditirelo ba le mo maemong a a nang le thata. Bao ba ba itseng ka pueledi ya ditshwanelo tsa setho go kaiwa ele bone ka yang go lopa ditirelo tsa tlhokomelo ya botsogo, go itsesiwe ka ditshwanelo tsa bone, go botsa dipotso ka batlisi ba ditirelo tsa tlhokomelo ya botsogo, go ntsha dingongorego ka tiego kgotsa itlhokomoloso ya ditirelo.
Tse di lemogilweng ke patlisiso e di ka nna le seabe mo botsogong jwa sechaba, ka gore ka fa go begwang ka teng gore ditshwanelo tsa setho di ka fetola boitshwaro go tlisa mogopolo wa gore twelo ditshwanelo go remeletswe mo ditshwanelong tsa setho e ka tswa ele selaodi se se siameng mme se itlhokomolositswe.
Kristi Heather Kenyon ke porofesori yo o fa gare wa dithuto tsa Ditshwanelo tsa Setho kwa Yunibesiting ya Winnipeg mo sekolong sa Global College. Tiro ya gagwe e rotloeditswe ke gore a bo a kile a bereka mo dikarolong tsa ditshwanelo tsa setho le tlhabololo ya bone mo kgaolong ya Borwa jwa Aforika le Borwa Botlhaba jwa Asia.


text:
261E rile ka ngwaga wa 11, ka letsatsi la ntlha la kgwedi, Lefoko la Morena la tla kwa go nna la re: 2“Morwa-motho, e re ka ba Tiro ba buile ka ga Jerusalema ba re: ‘Ahee! Morekisi yo mogolo mo merafeng o pšhwetlakantswe, jaanong khumo ya yo o sentsweng e tla tla kwa go rona.’
3“Ke ka moo Morena Modimo o buang jaana o re: ‘Bona, Tiro, ke tla lwa nao, ke bolotsa ditšhaba tse dintsi gore di go huduegele jaaka go tle go huduege dintelo tsa lewatle.
4Di tla senya dipota tsa Tiro, di diga dikago tse di godimo tsa gagwe. Ke tla feela, ke tlosa mekoa ya ditshenyego tsa gagwe teng, ke go fetola lefika le le feetsweng. 5E tla nna felo mo lewatleng fa go ngamolwang matloa teng. Gonne ke buile jalo,’ go bua Morena Modimo. ‘E tla nna thopo ya ditšhaba. 6Mme bomorwadie26:6 Go tewa metsana ya gagwe. ba ba ka kwa lefatsheng ba tla bolawa ka tšhaka. Ba tla itse fa ke le Morena.’
7“Gonne Morena Modimo o bua jaana o a re: ‘Bonang, ke tla bolotsa Nebukatenesare, kgosi ya Babele, a tswa kwa bokone, gore a tlhasele Tiro. Ke kgosi ya dikgosi, e tla ka dipitse le dikoloi le bapalami le ka bontsi jwa batho.
8O tla bolaya bomorwadio ba ba ka kwa lefatsheng ka tšhaka; mme wena o tla go tlhasela ka ntwa, a aga dikago tsa batlhodi, a kgobokanya mmu, a itirela leobo la phemelo gore a go tlhasele. 9O tla thula dipota tsa gago ka sethulalobota, a diga dikago tse di godimo tsa gago ka ditshipi tsa gagwe. 10Lorole lwa bontsi jwa dipitse tsa gagwe lo tla go khurumetsa. Dipota tsa gago di tla roroma ka loratla lwa bapalami le lwa maotwana le lwa dikoloi, fa a tsena mo dikgorong tsa gago jaaka go tsenwa mo motseng o o phuntsweng. 11O tla tubaka mekgwatha yotlhe ya gago ka ditlhako tsa dipitse tsa gagwe, a bolaya batho ba gago ka tšhaka, a digela majwe a a motloutlo a o ikgantshang ka ona fa fatshe. 12Ba tla thopa mahumo a gago, ba thukhutha matlotlo a kgwebo ya gago, ba diga dipota tsa gago, ba thuba matlo a mantle a gago; mme matlapa a gago le ditlhomeso tsa gago le matlakala a gago ba tla di latlhela mo metsing. 13Ke tla khutlisa kutlwalo ya difela tsa gago; mantswe a diharepa tsa gago ga a nke a tlhola a utlwala.
14Ke tla go fetola lefika le le se nang sepe; o tla nna felo fa go ngamolwang matloa teng. Ga o nke o tlhola o agiwa gape, gonne nna Morena ke buile jalo.’ ” Go bua Morena Modimo.
15Morena Modimo o botsa Tiro jaana o a re: “Ditlhakatlhake a ga di kitla di roroma ka loratla lwa go wa ga gago le ka go lela ga ba ba khutlegileng le ka polao ya tšhaka mo gare ga gago? 16Dikgosi tsotlhe tse di ka fa lewatleng di tla fologa mo ditulong tsa tsona tsa bogosi, di apola dikobo tsa tsona, di apola diaparo tse di marabata tsa tsona, di apara teteselo, di nna fa fatshe, di ntse di roroma, di reregile ka ntlha ya gago. 17Di tla tlhaba mokgosi wa selelo ka ga gago, di go raya di re:
“ ‘Kana o nyeletse jang ne,
wena motse o o tumileng,
o batsamai ba mawatle
ba neng ba nna mo go ona;
o o neng o busa mo lewatleng,
ona le banni ba ona
ba ba fa lewatleng!’
18Jaanong ditlhakatlhake
di tla roroma
ka letsatsi la go wa ga gago;
ditlhakatlhake tse di mo lewatleng
di tla tshosiwa
ke phelelo ya gago.”
19Gonne Morena Modimo o bua jaana o a re: “E tla re ke go fetola marope a a tshwanang le a metse e go sa nneng ope mo go yona; fa ke go tlhatlosetsa morwalela gore metsi a magolo a go khurumetse: 20Foo ke tla go folosetsa kwa go ba ba fologelang kwa felong ga baswi kwa morafeng wa kgale, ke go nnisa kwa tlasetlase mo teng ga lefatshe jaaka marope a bogologolo, mmogo le ba ba fologetseng kwa felong ga baswi, gore o se ka wa tlhola o nna le batho, le e seng go tsoga gape mo lefatsheng la baphedi. 21Ke tla go digela mo tatlhegong ya tshoganyetso gore ò se tlhole ò nna teng. O tla batlwa, mme ga ò no o tlhola o bonwa ka bosakhutleng,” go bua Morena Modimo.


text:
Iseraele e solofediwa go boela kwa lefatsheng la yone (33-44)
Boporofeti ka se se tla diragalelang naga ya borwa (45-49)
20 Jaanong mo ngwageng wa bosupa, mo kgweding ya botlhano, mo letsatsing la bolesome la kgwedi, bagolwane bangwe ba Iseraele ba ne ba tla ba bo ba nna fa fatshe fa pele ga me ba tla go botsa Jehofa.2 Go tswa foo, Jehofa o ne a nthaya a re:3 “Morwa motho, bua le bagolwane ba Iseraele, mme o ba reye o re, ‘Seno ke se Morena Molaodimogolo Jehofa a se buang: “A lo tlile go mpotsa? ‘Ke ikana ka nna, ga nkitla ke lo araba,’+ go bua Morena Molaodimogolo Jehofa.”’4 “A o ipaakanyeditse go ba atlhola?* Morwa motho, a o ipaakanyeditse go ba atlhola? Ba bolelele dilo tse di makgapha tse borraabonemogolo ba di dirileng.+5 Ba reye o re, ‘Seno ke se Morena Molaodimogolo Jehofa a se buang: “Mo letsatsing le ke neng ka tlhopha Iseraele ka lone,+ gape ke ne ka ikanela* bana ba ga Jakobe, e bile ke ne ka dira gore ba nkitse ba le kwa lefatsheng la Egepeto.+ Ruri ke ne ka ba ikanela, mme ka re, ‘Ke nna Jehofa, Modimo wa lona.’6 Mo letsatsing leo ke ne ka ikana gore ke tla ba ntsha mo lefatsheng la Egepeto ke bo ke ba isa kwa lefatsheng le ke neng ke le ba tlhophetse,* le le elelang mashi le tswina ya dinotshe.+ E ne e le lefatshe le lentle thata go gaisa* mafatshe a mangwe otlhe.7 Foo ke ne ka ba raya ka re, ‘Mongwe le mongwe wa lona o tshwanetse go latlha dilo tse di makgapha tse di fa pele ga lona; lo se ka lwa iteswafatsa ka medingwana e e ferosang sebete* ya Egepeto.+ Ke nna Jehofa, Modimo wa lona.’+8 “‘“Le fa go ntse jalo, ba ne ba ntlhanogela, e bile ba ne ba sa batle go ntheetsa. Ga ba a ka ba latlha dilo tse di makgapha tse di neng di le fa pele ga bone, e bile ga ba a ka ba tlogela medingwana e e ferosang sebete ya Egepeto.+ Ka jalo, ke ne ka solofetsa go tshololela tšhakgalo ya me mo go bone le go goromeletsa bogale jwa me jotlhe mo go bone kwa lefatsheng la Egepeto.9 Se ke neng ka se dira, ke ne ke se dira ka ntlha ya leina la me gore le se ka la tlhapadiwa fa pele ga ditšhaba tse ba neng ba nna mo gare ga tsone,+ ka gonne ke ne ke dirile gore ba* nkitse fa pele ga ditšhaba tseno fa ke ne ke ba* ntsha kwa lefatsheng la Egepeto.+10 Ka jalo, ke ne ka ba ntsha kwa lefatsheng la Egepeto mme ka ba tlisa mo nageng.+11 “‘“Go tswa foo, ke ne ka ba naya melao ya me ka bo ka dira gore ba itse ditshwetso tsa me tsa boatlhodi,+ gore motho yo o di ikobelang a tle a bone botshelo ka ntlha ya tsone.+12 Gape ke ne ka ba naya bosabata+ ba me e le sesupo fa gare ga me le bone,+ gore ba tle ba itse gore nna Jehofa, ke nna yo ke dirang gore ba nne boitshepo.13 “‘“Le fa go ntse jalo, Baiseraele ba ne ba ntlhanogela kwa nageng.+ Ga ba a ka ba tsamaya mo melaong ya me, e bile ba ne ba gana ditshwetso tsa me tsa boatlhodi, tse fa motho a ka di ikobela, a tla bonang botshelo ka ntlha ya tsone. Ba ne ba dira gore bosabata ba me ba se ka ba tlhola ba nna boitshepo. Ka jalo, ke ne ka solofetsa go tshololela tšhakgalo ya me mo go bone kwa nageng gore ke ba fedise.+14 Se ke neng ka se dira, ke ne ke se dira ka ntlha ya leina la me gore le se ka la tlhapadiwa fa pele ga ditšhaba tse ke neng ka ba* ntsha kwa Egepeto di ntse di lebile.+15 Gape ke ne ka ba ikanela kwa nageng gore ga nkitla ke ba tlisa mo lefatsheng le ke neng ke le ba neile,+ lefatshe le le elelang mashi le tswina ya dinotshe,+ lefatshe le lentle thata go gaisa* mafatshe a mangwe otlhe,16 ka gonne ba ne ba gana ditshwetso tsa me tsa boatlhodi, ba se ka ba tsamaya mo melaong ya me, e bile ba ne ba dira gore bosabata ba me ba se ka ba tlhola ba nna boitshepo, ka gonne ba ne ba batla go obamela medingwana ya bone e e ferosang sebete.+17 “‘“Le fa go ntse jalo, ke ne ka* ba utlwela botlhoko, mme ga ke a ka ka ba senya; ga ke a ka ka ba fedisa kwa nageng.18 Ke ne ka raya bomorwaabone kwa nageng ka re,+ ‘Lo se ka lwa tsamaya mo melaong ya borraalonamogolo+ kgotsa lwa boloka ditshwetso tsa bone tsa boatlhodi kgotsa lwa iteswafatsa ka medingwana ya bone e e ferosang sebete.19 Ke nna Jehofa, Modimo wa lona. Tsamayang mo melaong ya me, mme lo boloke ditshwetso tsa me tsa boatlhodi lo bo lo di diragatse.+20 Lo boloke bosabata ba me ba le boitshepo,+ mme ba tla nna sesupo fa gare ga me le lona gore lo itse gore ke nna Jehofa, Modimo wa lona.’+21 “‘“Le fa go ntse jalo, barwa bao ba ne ba simolola go ntlhanogela.+ Ga ba a ka ba tsamaya mo melaong ya me, ga ba a ka ba boloka ditshwetso tsa me tsa boatlhodi e bile ga ba a ka ba di diragatsa, tse fa motho a ka di ikobela, a tla bonang botshelo ka ntlha ya tsone. Ba ne ba dira gore bosabata ba me ba se ka ba tlhola ba nna boitshepo. Ka jalo, ke ne ka solofetsa go tshololela tšhakgalo ya me mo go bone le go goromeletsa bogale jwa me jotlhe mo go bone kwa nageng.+22 Le fa go ntse jalo, ke ne ka ithiba+ mme se ke neng ka se dira, ke ne ke se dira+ gore leina la me le se ka la tlhapadiwa fa pele ga ditšhaba tse di neng di lebile fa ke ne ke ba* ntsha kwa Egepeto.23 Gape, ke ne ka ba ikanela kwa nageng gore ke tla ba gasamisetsa kwa ditšhabeng tse dingwe ke bo ke ba phatlalaletsa kwa dinageng tse dingwe,+24 ka gonne ga ba a ka ba diragatsa ditshwetso tsa me tsa boatlhodi e bile ba ne ba gana melao ya me,+ ba dira gore bosabata ba me ba se ka ba tlhola ba nna boitshepo, ba bo ba latela* medingwana ya borraabonemogolo e e ferosang sebete.+25 Gape ke ne ka ba letla gore ba latele melao e e neng e sa siama le ditshwetso tsa boatlhodi tse ba neng ba ka se ka ba bona botshelo ka ntlha ya tsone.+26 Ke ne ka ba letla gore ba leswafadiwe ke ditlhabelo tsa bone tsa fa ba ne ba fisa leitibolo lengwe le lengwe mo molelong,+ gore ke ba nyeletse mme ba tle ba itse gore ke nna Jehofa.”’27 “Ka jalo, bua le batho ba Iseraele, wena morwa motho, mme o ba reye o re, ‘Seno ke se Morena Molaodimogolo Jehofa a se buang: “Borraalonamogolo ba ne ba ntlhapatsa ka tsela eno ka go dira dilo ka go sa ikanyege.28 Ke ne ka ba tlisa mo lefatsheng le ke neng ka ikana gore ke tla le ba naya.+ Fa ba bona dithota tsotlhe tse di kwa godimo le ditlhare tse di nang le matlhare a mantsi,+ ba ne ba simolola go ntsha ditlhabelo tsa bone le dimpho tsa bone tse di nkgopisang teng foo. Ba ne ba ntsha ditlhabelo tsa bone tsa lonko lo lo itumedisang* ba bo ba tshololela ditlhabelo tsa bone tsa senô teng foo.29 Ka jalo, ke ne ka ba botsa ka re, ‘Lefelo leno le le kwa godimo le lo yang kwa go lone le kaya eng? (Le sa ntse le bidiwa Lefelo le le Kwa Godimo go tla go fitlha mo letsatsing leno.)’”’+30 “Jaanong raya batho ba Iseraele o re, ‘Seno ke se Morena Molaodimogolo Jehofa a se buang: “A lo iteswafatsa ka tsela e e tshwanang le ya borraalonamogolo ka go sala medingwana ya bone e e ferosang sebete morago gore lo se ka lwa ikanyega mo go nna?*+31 E bile a lo sa ntse lo iteswafatsa ka go ntshetsa medingwana yotlhe ya lona e e ferosang sebete ditlhabelo, lo fisa bomorwaalona mo molelong go tla go fitlha mo letsatsing leno?+ A jaanong ke tshwanetse go lo araba fa lo mpotsa, lona batho ba Iseraele?”’+“‘Ke ikana ka nna,’ go bua Morena Molaodimogolo Jehofa, ‘Ga nkitla ke araba fa lo mpotsa.+32 Mme se se mo mogopolong* wa lona ga se kitla se direga, se lo se buang fa lo re, “A re obameleng* logong le leje jaaka batho ba ditšhaba tse dingwe.”’”+33 “‘Ke ikana ka nna,’ go bua Morena Molaodimogolo Jehofa, ‘ke tla lo busa ke le kgosi ka seatla se se maatla, ka lebogo le le otlologileng le ka tšhakgalo e kgolo.+34 Ke tla lo ntsha kwa ditšhabeng tse dingwe ke bo ke lo phutha mmogo ke lo ntsha kwa dinageng tse ke neng ke lo gasamiseditse kwa go tsone ka seatla se se maatla, ka lebogo le le otlologileng le ka tšhakgalo e kgolo.+35 Ke tla lo isa kwa nageng ya ditšhaba ke bo ke lo sekisa gone koo re lebane difatlhego.+36 “‘Fela jaaka ke ne ka sekisa borraalonamogolo kwa nageng e e mo lefatsheng la Egepeto, ka tsela e e tshwanang le lona ke tla lo sekisa,’ go bua Morena Molaodimogolo Jehofa.37 ‘Ke tla lo fetisa ka fa tlase ga thobane ya modisa+ ke bo ke dira gore lo boloke* kgolagano.38 Le fa go ntse jalo, ke tla tlosa ba ba ntlhanogelang le ba ba nteofelang mo go lona.+ Gonne ke tla ba ntsha kwa lefatsheng le ba leng batswakwa kwa go lone, mme gone ga ba kitla ba tsena mo lefatsheng la Iseraele;+ mme lo tla tshwanelwa ke go itse gore ke nna Jehofa.’39 “Mme lona batho ba Iseraele, seno ke se Morena Molaodimogolo Jehofa a se buang: ‘Mongwe le mongwe wa lona a a tsamaye mme a ye go direla medingwana ya gagwe e e ferosang sebete.+ Morago ga moo fa lo sa ntheetse, lo tla lebana le ditlamorago tsa teng. Ga lo kitla lo tlhola lo dira gore leina la me le le boitshepo le se ka la tlhola le nna boitshepo ka ditlhabelo tsa lona le ka medingwana ya lona e e ferosang sebete.’+40 “Morena Molaodimogolo Jehofa a re, ‘Gonne mo thabeng ya me e e boitshepo, mo thabeng e e kwa godimo ya Iseraele,+ ke gone kwa batho botlhe ba Iseraele, botlhe fela, ba tla ntirelang gone mo lefatsheng.+ Ke tla ba itumelela gone koo, mme ke tla batla meneelo ya lona le mabutswapele a ditlhabelo tsa lona, dilo tsotlhe tsa lona tse di boitshepo.+41 Ke tla lo itumelela ka ntlha ya lonko lo lo itumedisang,* fa ke lo ntsha kwa ditšhabeng ke bo ke lo phutha mmogo go tswa kwa dinageng tse lo gasamiseditsweng kwa go tsone;+ mme ke tla lo bontsha gore ke boitshepo e bile ditšhaba di tla bona seo.’+42 “‘Mme lo tla tshwanelwa ke go itse gore ke nna Jehofa+ fa ke lo tlisa mo lefatsheng la Iseraele,+ mo lefatsheng le ke neng ka ikana gore ke tla le naya borraalonamogolo.43 Fa lo le koo lo tla gakologelwa boitshwaro jwa lona le ditiro tsotlhe tsa lona tse lo neng lwa iteswafatsa ka tsone,+ mme lo tla itlhoa* ka ntlha ya dilo tsotlhe tse di bosula tse lo di dirileng.+44 Foo lo tla tshwanelwa ke go itse gore ke nna Jehofa fa ke dirisana le lona ka ntlha ya leina la me,+ e seng go ya ka fa boitshwarong jwa lona jo bo sa siamang kgotsa ka fa ditirong tsa lona tse di bosula, lona batho ba Iseraele,’ go bua Morena Molaodimogolo Jehofa.”45 Mme Jehofa o ne a bua le nna gape a re:46 “Morwa motho, lebisa sefatlhego sa gago kwa karolong e e kwa borwa mme o bolelele borwa o bo o porofetele sekgwa sa naga ya borwa.47 Raya sekgwa sa borwa o re, ‘Utlwa lefoko la ga Jehofa. Seno ke se Morena Molaodimogolo Jehofa a se buang: “Jaanong ke go fisa ka molelo,+ mme o tla laila setlhare sengwe le sengwe se setala le setlhare sengwe le sengwe se se omileng mo go wena. Molelo oo o o tukang ga o kitla o tingwa,+ mme o tla babola sefatlhego sengwe le sengwe, go simologa kwa borwa go ya kwa bokone.48 Mme batho* botlhe ba tla bona gore o tshubilwe ke nna, Jehofa, mo e leng gore ga o kitla o tingwa.”’”+49 Mme ke ne ka re: “Ijoo, Morena Molaodimogolo Jehofa! Ba bua ka nna ba re, ‘A ga a bue ditlhamane* fela?’”


text:
11Modimo o tlhodile legodimo le lefatshe mo tshimologong.
Tshen. 4:11
Baheb. 11:3
Joh. 1:1-3
2Lefatshe la bo le tobekanye, le se na sepe, go le lefifi godimo ga bodiba; Mowa wa Modimo o kala mo godimo ga metsi. 3Modimo wa re: “A go nne lesedi!” Mme lesedi la nna teng.
2 Bakor. 4:6
4Modimo wa bona lesedi fa le le molemo. Ke fa Modimo o kgaoganya lesedi le lefifi, 5wa bitsa lesedi “Motshegare”, lefifi lone wa le bitsa “Bosigo”. Mme ga nna mantsiboa, ga ba ga nna moso, e le letsatsi la ntlha.
6Modimo wa ba wa re: “A go nne loapi fa gare ga metsi! A lo kgaoganye metsi.” Mme ga dirafala jalo. 7Modimo wa dira loapi go kgaoganya metsi a a kwa tlase ga loapi le metsi a a kwa godimo ga loapi.
8Modimo wa bitsa loapi “Legodimo”. Mme ga nna mantsiboa, ga ba ga nna moso, e le letsatsi la bobedi.
9Modimo wa ba wa re: “A metsi a a kwa tlase ga legodimo a phuthegele kwa felong go le gongwe gore go bonale mmu o o omileng.” Mme ga dirafala jalo.
Jobe 38:8-11
10Modimo wa bitsa mmu o o omileng “Lefatshe”, phuthegelo ya metsi yona wa e bitsa “Lewatle”. Modimo wa bona, fa go le molemo. 11Modimo wa ba wa re: “A lefatshe le tlhoge botala jo bonana, e bong merogo e e nang le peo le ditlhare tse di ungwang maungo mo lefatsheng ka fa mefuteng ya tsona, a peo ya tsona e leng mo teng ga one.” Mme ga dirafala jalo. 12Ke fa lefatshe le tlhoga botala jo bonana, e bong merogo e e nang le peo ka fa mefuteng ya yona, le ditlhare tse di ungwang maungo ka fa mefuteng ya tsona a peo ya tsona e leng mo teng ga ona. Modimo wa bona, fa go le molemo. 13Mme ga nna mantsiboa, ga ba ga nna moso, e le letsatsi la boraro.
14Modimo wa ba wa re: “A go nne masedi mo loaping lwa legodimo a a kgaoganyang motshegare le bosigo, a a dirang ditshupo le dipaka tse di laotsweng le malatsi le dinyaga.
15A e nne masedi mo loaping lwa legodimo a a bonesang lefatshe.” Mme ga dirafala jalo. 16Modimo wa dira masedi a magolo a le mabedi; lesedi le legolo e le le le laolang motshegare; lesedi le lebotlana e le le le laolang bosigo; le dinaledi wa di dira.
17Modimo wa a baya mo loaping lwa legodimo gore a bonese lefatshe, 18a laole motshegare le bosigo, a kgaoganye lesedi le lefifi. Modimo wa bona, fa go le molemo. 19Mme ga nna mantsiboa, ga ba ga nna moso, e le letsatsi la bone.
20Modimo wa ba wa re: “A go nyeule bontsi jwa dilonyana tse di phelang mo metsing; le dinonyane di fofe kwa godimo ga lefatshe fa tlase ga loapi lwa legodimo!” 21Modimo wa tlhola maruarua le dilo tsotlhe tse di phelang tse di itshikinyang, tse di nyeulang mo metsing ka fa mefuteng ya tsona, le dinonyane tsotlhe tsa mafofa ka fa mefuteng ya tsona. Modimo wa bona, fa go le molemo.
22Le gona wa di tshegofatsa wa re: “Atang lo ntsifale lo tlale mo metsing a lewatle! Le dinonyane a di ate mo lefatsheng!” 23Mme ga nna mantsiboa ga ba ga nna moso, e le letsatsi la botlhano.
24Modimo wa ba wa re: “A lefatshe le ntshe diphedi ka fa mefuteng ya tsona, e leng diruiwa le digagabi le diphologolo tsa naga ka fa mefuteng ya tsona.” Mme ga dirafala jalo. 25Modimo wa dira diphologolo tsa naga ka fa mefuteng ya tsona le diruiwa ka fa mefuteng ya tsona le digagabi tsotlhe tsa naga ka fa mefuteng ya tsona. Modimo wa bona, fa go le molemo.
26Modimo wa fela o re: “A re direng batho ka fa setshwanong sa rona ba ba tshwanang le rona gore ba laole ditlhapi tsa lewatle le dinonyane tsa legodimo le diruiwa le lefatshe lotlhe le dilo tsotlhe tse di gagabang fa fatshe.” 27Jaanong Modimo wa tlhola batho ka fa setshwanong sa ona, wa ba tlhola ka fa setshwanong sa Modimo; wa ba tlhola e le monna le mosadi. 28Modimo wa ba tshegofatsa, Modimo wa ba raya wa re: “Atang lo ntsifale, lo tlale ka lefatshe, lo le laole, lo buse ditlhapi tsa lewatle le dinonyane tsa legodimo le diphedi tsotlhe tse di gagabang fa fatshe.”
29Modimo wa ba wa re: “Bonang, ditlhogi tsotlhe tse di nang le peo tse di mo lefatsheng lotlhe le ditlhare tsotlhe tsa maungo a a nang le peo ke di lo naya gore e nne dijo tsa lona. 30Mme fa e le diphedi tsotlhe tsa lefatshe le dinonyane tsotlhe tsa legodimo le dilo tsotlhe tse di gagabang fa fatshe tse di nang le mowa wa bophelo tsona ke di naya ditlhogi tsotlhe tse ditala go nna dijo tsa tsona.” Mme ga nna jalo. 31Jaanong Modimo wa leba dilo tsotlhe tse o di dirileng, wa fitlhela di le molemo thata. Mme ga nna mantsiboa ga ba ga nna moso, e le letsatsi la borataro.


text: 4 E rile baba ba Juda le ba Benjamine+ ba utlwa gore batho ba ba boileng kwa botshwarwa+ ba ne ba agela Jehofa, Modimo wa Iseraele tempele,2 ka yone nako eo, ba ne ba ya kwa go Serubabele le ditlhogo tsa dikgotla tsa Baiseraele mme ba ba raya ba re: “Mma re lo thuseng go aga; ka gonne fela jaaka lona, re obamela* Modimo wa lona+ e bile re ntse re mo ntshetsa ditlhabelo fa e sa le mo malatsing a ga Kgosi Esare-hadone+ wa Asiria, yo o re tlisitseng fano.”+3 Le fa go ntse jalo, Serubabele le Jeshua le ditlhogo tsotlhe tsa dikgotla tsa Iseraele ba ne ba ba raya ba re: “Ga re tlhoke thuso ya lona mo tirong ya go agela Modimo wa rona ntlo,+ ka gonne re tla agela Jehofa, Modimo wa Iseraele ntlo re le nosi, fela jaaka Kgosi Kurose, kgosi ya Peresia a re laetse.”+4 Go tswa foo, batho ba lefatshe leo ba ne ba tswelela ba dira gore batho ba Juda ba kgobege marapo* e bile ba ne ba ba nyemisa moko gore ba se ka ba aga.+5 Ba ne ba thapa bagakolodi gore ba kgoreletse dithulaganyo tsa bone+ malatsi otlhe a ga Kgosi Kurose wa Peresia go fitlha ka puso ya ga Kgosi Dario+ wa Peresia.6 Kwa tshimologong ya puso ya ga Ahasueruse, ba ne ba kwala lekwalo le le latofatsang banni ba Juda le Jerusalema.7 Mme mo motlheng wa ga Kgosi Aretaserese wa Peresia, Bishelame, Mitheredathe, Tabeele le badirikaene botlhe ba ne ba kwalela Kgosi Aretaserese; ba ne ba ranolela lekwalo leo mo puong ya Searamaika,+ ba le kwala ka mokwalo wa Searamaika.*8 * Modiredimogolo wa puso e bong Rehume le mokwadi e bong Shimeshai ba ne ba kwalela Kgosi Aretaserese lekwalo le le latofatsang batho ba Jerusalema, ba le kwala jaana:9 (Le ne le tswa kwa modiredimogolong wa puso e bong Rehume le mokwadi e bong Shimeshai le badirikabone botlhe, baatlhodi le balaodi ba babotlana, bakwaledi, batho ba kwa Ereke,+ Bababelona, banni ba Susa,+ e leng Baelama,+10 le kwa ditšhabeng tse dingwe tsotlhe tse Asenapare yo mogolo le yo o tlotlegang a neng a di isitse botshwarwa a bo a di baya mo metseng ya Samarea,+ le kwa bathong ba ba kwa kgaolong e e Ka Kwa ga Noka,* mme jaanong11 eno ke khopi ya lekwalo le ba neng ba le mo romelela.)“Go Kgosi Aretaserese, go tswa kwa batlhankeng ba gago, banna ba kwa kgaolong e e Ka Kwa ga Noka: Mme jaanong12 a kgosi e itse gore Bajuda ba ba neng ba tla kwa go rona ba tswa kwa go wena ba gorogile kwa Jerusalema. Mme ba aga motse oo sesha. Batho ba motse oo ba bosula e bile ke batlhanogi, mme ba tloga ba fetsa go aga dipota+ le go baakanya metheo.13 Jaanong a kgosi e itse gore fa motse ono o ka agiwa sesha le dipota tsa one tsa wediwa, ga ba kitla ba ntsha lekgetho, sehuba*+ kgotsa lekgetho la tsela, mme seo se ka dira gore mabolokelamatlotlo a dikgosi a se ka a nna le sepe.14 E re ka re amogela tuelo ya rona go tswa kwa ntlong ya segosi* e bile re bona go sa tshwanela gore re lebe fela dilo tsa kgosi di senngwa, ka jalo re rometse lekwalo leno gore kgosi e itsisiwe seno,15 e le gore go tle go dirwe dipatlisiso mo bukeng ya dipego tsa dikgosi tse di busitseng pele ga gago.*+ Mo bukeng eo ya dipego, o tla bona e bile o tla lemoga gore batho ba motse oo ke batlhanogi, ba kotsi mo dikgosing le mo diporofenseng,* e bile mo go one go ntse go na le batho ba ba tlhotlheletsang boepapuso go tswa malatsing a bogologolo. Ke gone ka moo, motse oo o neng wa senngwa.+16 Re itsise kgosi gore fa motse ono o ka agiwa sesha le dipota tsa one tsa wediwa, ga o kitla o nna le taolo* mo kgaolong e e Ka Kwa ga Noka.”+17 Kgosi e ne ya romela molaetsa ono kwa modiredimogolong wa puso e bong Rehume le mokwadi e bong Shimeshai le badirikabone botlhe ba ba neng ba nna kwa Samarea le kwa kgaolong yotlhe e e Ka Kwa ga Noka:“Madume!18 Lekwalo la semolao le lo le re romeletseng le ne la balwa ka tsela e e utlwalang sentle* fa pele ga me.19 Ke ne ka ntsha taelo ya gore go dirwe dipatlisiso, mme go ne ga lemogiwa gore go tswa bogologolong motse oo o ntse o nna le dikgotlhang le dikgosi mme batho ba one ba ntse ba sa ikobe e bile ba baka dikhuduego.+20 Go ne go na le dikgosi tse di nonofileng tse di neng di busa kwa Jerusalema tse di neng di laola kgaolo yotlhe e e Ka Kwa ga Noka, mme di ne di duelwa lekgetho, sehuba le lekgetho la tsela.21 Jaanong ntshang taelo ya gore banna bao ba emise tiro, gore motse oo o se ka wa agiwa sesha go fitlha ke ntsha taelo.22 Lo tlhomamise gore lo dira sengwe ka ga seno, gore dilo tsa kgosi di se ka tsa senngwa go ya pele.”+23 Jaanong fa lekwalo la semolao le le kwalolotsweng la ga Kgosi Aretaserese le sena go balwa fa pele ga ga Rehume le mokwadi e bong Shimeshai le badirikabone, ba ne ba itlhaganela ba ya kwa Jerusalema kwa Bajudeng mme ba ne ba emisa tiro ya bone ka dikgoka.24 Mme ka yone nako eo tiro ya ntlo ya Modimo, e e neng e le kwa Jerusalema, e ne ya ema; mme e ne ya tswelela e eme go fitlha mo ngwageng wa bobedi wa puso ya ga Kgosi Dario wa Peresia.+


text:
18 “Baperesiti le Balefi ba bangwe, e leng lotso lotlhe lwa ga Lefi, ga ba kitla ba nna le kabelo epe kgotsa boswa bope mmogo le Iseraele. Ba tla ja ditlhabelo tse di direlwang Jehofa ka molelo, tse e leng boswa jwa gagwe.+2 Ka jalo, ba se ka ba nna le boswa bope mo go bomorwarraabone. Jehofa ke boswa jwa bone, fela jaaka a ba boleletse.3 “Jaanong seno e tla nna tshwanelo ya baperesiti e e tswang mo bathong: Ope fela yo o ntshang setlhabelo, e ka tswa e le sa poo kgotsa sa nku, a neye moperesiti legetla, ditlhaa le mogodu.4 O mo neye mabutswapele a dijo tsa gago tsa ditlhaka, beine ya gago e ntšha, leokwane la gago le boboa jwa ntlha jo bo beotsweng mo letsomaneng la gago.+5 Jehofa, Modimo wa gago o tlhophile ene le bomorwawe go tswa mo ditsong tsotlhe tsa gago gore a direle mo leineng la ga Jehofa ka metlha.+6 “Mme fa Molefi a tswa mo motseng mongwe wa gago mo Iseraele, kwa a neng a nna gone+ mme a eletsa go ya kwa lefelong le Jehofa a le tlhophang,*+7 a ka nna a direla koo mo leineng la ga Jehofa, Modimo wa gagwe fela jaaka bomorwarraagwe botlhe, e bong Balefi, ba ba direlang koo fa pele ga ga Jehofa.+8 O tla amogela kabelo ya dijo e e lekanang le ya bone,+ kwantle ga se a se amogelang fa a rekisa dithoto tsa borraagwemogolo.9 “Fa o setse o le mo lefatsheng le Jehofa, Modimo wa gago a le go nayang, ga o a tshwanela go leka go etsa mekgwa e e makgapha ya ditšhaba tseo.+10 Go se ka ga fitlhelwa mo go wena ope yo o fisang morwawe kgotsa morwadie mo molelong,*+ ope yo o dirisang boitseanape,+ ope yo o dirang maselamose,+ ope yo o batlang ditshupo+ dipe, moloi,+11 ope yo o konopang ba bangwe a dirisa boselamose, ope yo o batlang kgakololo mo mothong yo o dirisanang le badimo+ kgotsa yo o bolelelang ditiragalo pele+ kgotsa ope yo o buang le baswi.+12 Gonne ope fela yo o dirang dilo tseno o makgapha mo go Jehofa, mme Jehofa, Modimo wa gago o ba leleka fa pele ga gago ka ntlha ya mekgwa eno e e makgapha.13 O itshupe o se na molato fa pele ga ga Jehofa, Modimo wa gago.+14 “Gonne ditšhaba tseno tse o gapang lefatshe la tsone di ne di tle di reetse ba ba dirang maselamose+ le boitseanape,+ mme Jehofa, Modimo wa gago ga a go letla go dira sepe se se tshwanang le seno.15 Jehofa, Modimo wa gago o tla go tlhomela moporofeti yo o tshwanang le nna yo o tswang mo go bomorwarrago. Lo tshwanetse go mo reetsa.+16 Seno ke karabo ya se lo neng lwa se kopa Jehofa, Modimo wa lona kwa Horeba ka letsatsi la kokoano*+ fa lo ne lo re, ‘Mma ke se ka ka utlwa lefoko la ga Jehofa, Modimo wa me kgotsa ke se ka ka tlhola ke bona molelo o mogolo ono, gore ke se ka ka swa.’+17 Foo Jehofa o ne a nthaya a re, ‘Se ba se buileng se molemo.18 Ke tla ba tlhomela moporofeti yo o tshwanang le wena yo o tswang mo gare ga bomorwarraabone,+ mme ke tla tsenya mafoko a me mo molomong wa gagwe,+ mme o tla bua le bone sotlhe se ke se mo laelang.+19 Eleruri, ke tla otlhaya motho yo o se kitlang a reetsa mafoko a me a moporofeti yoo a tla a buang mo leineng la me.+20 “‘Fa moporofeti ope ka boikgogomoso a bua lefoko le ke sa mo laelang gore a le bue mo leineng la me kgotsa a bua mo leineng la medimo e mengwe, moporofeti yoo o tshwanetse go swa.+21 Le fa go ntse jalo, o ka nna wa bua jaana mo pelong ya gago: “Re tla itse jang gore Jehofa ga a bua lefoko leo?”22 Fa moporofeti a bua mo leineng la ga Jehofa mme lefoko leo le bo le sa diragale kgotsa le sa nne boammaaruri, foo Jehofa ga a bua lefoko leo. Moporofeti yoo o le buile ka boikgogomoso. O se ka wa mo tshaba.’
Dintlha Tse di Kwa Tlase
^ Go tewa lefelo le Jehofa a le tlhophang gore go obamelwe mo go lone.
^ Seheb., “yo o ralatsang morwawe kgotsa morwadie molelo.”


text:
‘Ipaakanyetse go Dira Tiro Nngwe le Nngwe e e Molemo’
Go Gololwa ga Baebele ya Thanolo ya Lefatshe le Lesha e e Tokafaditsweng
Ka di 7 tsa March 2021, baboledi ba ba buang Setswana ba ba fetang 6 600 mmogo le ba bangwe ba ne ba itumetse fa Mokaulengwe Mark Sanderson wa Setlhopha se se Laolang sa Basupi ba ga Jehofa a ne a golola Baebele ya Thanolo ya Lefatshe le Lesha e e tokafaditsweng ka Setswana.
Thanolo ya Lefatshe le lesha ya Setswana e e feletseng e ne ya gololwa la ntlha ka ngwaga wa 2000. * Go ile ga gatisiwa dikhopi di le 110 000 tsa Thanolo ya Lefatshe le lesha ya Setswana e bile e dirisiwa ke Basupi ba ga Jehofa ba feta 5 600 mo lefatsheng lotlhe. Mme gone, ke eng fa Baebele eno e ile ya tokafadiwa? Ke bomang ba ba nnileng le seabe mo tirong ya go e tokafatsa? Ke eng fa o ka tlhatswega pelo gore Baebele ya Thanolo ya Lefatshe le Lesha e e tokafaditsweng e opa kgomo lonaka? Ke dilo dife tse di mo Baebeleng eno tse di tla go thusang gore o ‘tshwanelege ka botlalo, o ipaakanyeditse go dira tiro nngwe le nngwe e e molemo’?—2 Timotheo 3:16, 17.
Ke eng fa e ile ya tokafadiwa?
Fa dingwaga di ntse di ya, dipuo di a fetoga, ka jalo, puo e e dirisitsweng mo Baebeleng le yone e tlhoka go nna e tokafadiwa gore batho ba kgone go e tlhaloganya. Baebele e e dirisang puo ya kgale e ka se kgone go tswela batho ba le bantsi mosola.
Kwa tshimologong, Jehofa Modimo o ile a dira gore buka nngwe le nngwe ya Baebele e kwalwe ka puo e e neng e dirisiwa e bile e tlhaloganngwa ke batho ba le bantsi. Komiti ya Baebele ya Thanolo ya Lefatshe le Lesha le yone e ne e batla gore batho ba nne le Baebele e e tlhaloganyesegang motlhofo. Ke gone ka moo e ileng ya golola Thanolo ya Lefatshe le Lesha e e tokafaditsweng ya Seesemane ka October 2013. Ketapele ya Baebele eno e ne e re: “E re ka re lemoga gore molaetsa wa Baebele o botlhokwa, boikaelelo jwa rona ke gore re nne le Baebele e e dumalanang le se se mo mekwalong ya ntlhantlha, e e utlwalang sentle e bile e balega motlhofo.”
Baebele ya ntlha ya Thanolo ya Lefatshe le Lesha ya Setswana e ne e ranotswe go tswa mo Baebeleng ya Seesemane ya New World Translation of the Holy Scriptures—With References ya 1984. Baebele e e tokafaditsweng ya Setswana e na le diphetogo di le dintsi tse di dirilweng mo Baebeleng ya Seesemane e e tokafaditsweng. Gape Baebele eno e dirisa Setswana se se motlhofo.
Mo godimo ga moo, fa e sale Baebele ya ntlha ya Seesemane e sena go gololwa, tsela e puo ya Sehebera, Searamaika le ya Segerika di tlhaloganngwang ka yone e ile ya fetoga. Dipuo tseno ke tse Baebele e neng e kwadilwe ka tsone kwa tshimologong. Gape fa e sale ka nako eo, go ile ga bonwa mekwalo mengwe ya Baebele ya bogologolo mme mekwalo eo e ile ya thusa baranodi ba Baebele go lemoga gore mekwalo ya ntlhantlha ya Baebele e ne e reng.
Ka jalo, go dirilwe diphetogo fale le fale ka gonne baithuti ba Baebele ba dumela gore mafoko mangwe a ne a le teng mo mekwalong ya ntlhantlha. Ka sekai, mo mekwalong mengwe ya seatla, Mathaio 7:13 e a re: “Tsenang ka kgoro e tshesane, ka gonne kgoro e e isang kwa tshenyegong e atlhame e bile tsela ya teng e bulegile.” Mo Baebeleng ya Thanolo ya Lefatshe le Lesha e e gatisitsweng pele ga eno, lefoko la bobedi e leng “kgoro” le le tlhagang mo temaneng eno le ne le seyo. Mme temana eno e ne e re: “Tsenang ka kgoro e tshesane; ka gonne tsela e e isang tshenyegong e atlhame e bile e bulegile, mme ba ba tsenang ka yone ba bantsi.” Le fa go ntse jalo, dipatlisiso tse di dirilweng ka kelotlhoko mo mekwalong ya seatla di bontshitse gore lefoko leno le ne le le teng mo mekwalong ya ntlhantlha. Ka jalo, gone jaanong le tsentswe mo Baebeleng eno. Mme go na le diphetogo tse dingwe tse di dirilweng tse di tshwanang le tseno. Le fa go ntse jalo, diphetogo tseo ga di kalo e bile ga di fetole molaetsa o o mo Lefokong la Modimo.
Dipatlisiso tse dingwe di ile tsa bontsha gore go na le ditemana tse dingwe gape di le thataro tse leina la Modimo le tshwanetseng go tlhaga mo go tsone. Ditemana tseo ke Baatlhodi 19:18 le 1 Samuele 2:25; 6:3; 10:26; 23:14, 16. Gone jaanong leina la Modimo e bong Jehofa le tlhaga makgetlo a le 7 216 mo Baebeleng ya Thanolo ya Lefatshe le Lesha ya Seesemane. Palo eno e akaretsa le makgetlo a le 237 a le tlhagang ka one mo Dikwalong Tsa Bokeresete Tsa Segerika.
Ke bomang ba ba gatisang Baebele eno?
Baebele ya Thanolo ya Lefatshe le lesha e gatisiwa ke mokgatlho wa semolao wa Basupi ba ga Jehofa o o bidiwang Watch Tower Bible and Tract Society. Basupi ba ga Jehofa ba na le dingwaga di feta 100 ba ntse ba naya batho Dibaebele mo lefatsheng lotlhe. Komiti ya Baebele ya Thanolo ya Lefatshe le Lesha e ile ya golola Baebele ya ntlha ya Seesemane go simolola ka 1950 go ya go 1960. E re ka maloko a komiti eno a ne a sa batle go tuma, ba ne ba kopa gore maina a bone a se ka a itsisiwe batho tota le fa ba sena go tlhokafala.—1 Bakorintha 10:31.
Ka 2008, Setlhopha se se Laolang sa Basupi ba ga Jehofa se ne sa tlhoma Komiti ya Baebele ya Thanolo ya Lefatshe le Lesha e nngwe. Komiti eo e ne ya simolola go tokafatsa Baebele ya Seesemane e ntse e akantse kafa puo ya Seesemane e ileng ya fetoga ka gone fa e sale Baebele ya ntlha e gololwa. Gape e ile ya sekaseka dikarabo di feta 70 000 tse di neng di neilwe baranodi ba dipuo di feta 120 ba ba neng ba ranola Baebele ya Thanolo ya Lefatshe le Lesha.
Baebele ya Setswana e ne ya tokafadiwa jang?
Sa ntlha, go ile ga tlhophiwa baranodi ba ba neng ba tla bereka mmogo go ranola Baebele ya Setswana e e tokafaditsweng. Fa baranodi ba bereka mmogo, seno se ba thusa gore ba kgone go ranola ka tsela e e utlwalang le e e tlhaloganyesegang motlhofo. (Diane 11:14) Go le gantsi go dirisiwa baranodi ba ba nang le nako e e telele ba bereka mo thanolong. Baranodi bao ba rutiwa dilo tsa botlhokwa tse ba tshwanetseng go di ela tlhoko fa ba ranola Baebele. Gape ba rutiwa ka di-program tsa khomputara tse di dirisiwang mo thanolong.
Baranodi ba ile ba dirisa program nngwe ya khomputara e e neng e ba thusa go bona gore mafoko mangwe a Baebele a kaya eng. Gape ba ne ba thusiwa ke Lefapha la Ditirelo Tsa Thanolo le le kwa New York, U.S.A. Bakaulengwe ba Setlhopha se se Laolang sa Basupi ba ga Jehofa ba kaela tiro eno ya go ranola Baebele ba dirisa Komiti ya Bokwadi. Mme gone, tiro eno ya go tokafatsa Baebele e dirwa jang?
Baranodi ba ne ba tshwanetse go ranola Baebele (1) ka tsela e e opang kgomo lonaka mme gone ba dirisa puo e e tlhaloganngwang ke batho botlhe, (2) fa ba ranola lefoko le le rileng, ba ne ba tshwanetse go le ranola ka tsela e e tshwanang gongwe le gongwe kwa le tlhagang gone (3) fa go kgonega gore ba ranole mafoko ka tsela e Seesemane se a beileng ka yone ba dire jalo. Ba dira seo jang? A re dire sekai ka Baebele e e sa tswang go gololwa ya Setswana. Baranodi ba simolola ka go sekaseka mafoko a Setswana a a dirisitsweng mo Baebeleng ya kgale ya Thanolo ya Lefatshe le Lesha. Progam ya khomputara e e bidiwang Watchtower Translation System e ba bontsha makaelagongwe a mafoko ao. Gape e ba bontsha mafoko ao ka Segerika kgotsa ka Sehebera go bona gore a ne a ranotswe jang mo dibukeng tse dingwe tsa Baebele. Seno se ba thusa gore ba kgone go sekaseka mafoko a Setswana a a tlhagang mo Baebeleng. Mo godimo ga moo, fa ba ntse ba ranola temana nngwe le nngwe, ba leka go dirisa mafoko a Setswana a a tlhaloganngwang ke batho botlhe.
Tota re kgona go bona gore fa go ranolwa, ga go tsewe lefoko fela le bo le emisediwa ka le lengwe. Baranodi ba tlhomamisa gore mafoko a Setswana a ba a dirisang, ga a latlhe bokao jwa ditemana tse ba di ranolang. Ruri tiro eno ya bonatla e a bonala! Baebele ya Thanolo ya Lefatshe le Lesha e e tokafaditsweng e ranotswe ka tsela e e opang kgomo lonaka e bile e tlhaloganyesega motlhofo.
Re kopa gore o ipalele Baebele ya Thanolo ya Lefatshe le Lesha e e tokafaditsweng. O ka e bala mo Internet, mo JW Library kgotsa o ka ya kwa phuthegong ya Basupi ba ga Jehofa o bo o kopa e e printilweng. O ka bala Baebele eno go se letsapa le go fisang pelo ka gonne e opa kgomo lonaka.
Se se mo Baebeleng eno
Se se Mo Lefokong la Modimo: Karolo eno e na le ditemana tse di arabang dipotso di le 20 tsa botlhokwa
Dintlha Tsa Buka: Di tlhaga kwa tshimologong ya buka nngwe le nngwe mme di re thusa go bona gore go buiwa ka eng mo bukeng eo. Gape di re thusa gore re kgone go bona ditemana ka bonako. Mo Baebeleng ya kgale, dintlha tseno di ne di tlhagelela kwa godimo ga tsebe nngwe le nngwe
Ditshupiso: Gone jaanong di tsenya fela ditemana tse di re thusang thata fa re le mo bodireding
Dintlha Tse di Kwa Tlase: Di re thusa go bona gore mafoko a ka ranolwa jang ka tsela e nngwe, gore mafoko a ne a ranolwa jang bogologolo e bile di re naya tshedimosetso e e oketsegileng ka mafoko mangwe a a rileng
Kaedi ya Mafoko a Baebele: Gone jaanong e tsentse fela mafoko le ditemana tse di re thusang fa re rera le fa re ruta
Ditlhaloso Tsa Mafoko A a Mo Baebeleng: Di tlhalosa mafoko a a dirisitsweng mo Baebeleng
Dintlha Tse di Oketsegileng A: Di tlhalosa dilo tse disha tse di tsentsweng mo Baebeleng eno, jaaka tsela ya go kwala, mafoko a a dirisitsweng le tsela e go dirisitsweng leina la Modimo ka yone
Dintlha Tse di Oketsegileng B: E na le dikarolo di le 15 tse di nang le dimmapa le ditšhate
^ ser. 4 Thanolo ya Dikwalo Tsa Bokeresete Tsa Segerika ya Setswana e ile ya gatisiwa ka 1996.


text:
THUTO 22
Ke Eng se se Dirwang Kwa Ofising ya Lekala?
Maloko a lelapa la Bethele a direla mo mafapheng a a farologaneng, go tlhokomela tiro ya go rera e e dirwang mo nageng kgotsa mo dinageng di le mmalwa. Ba ka direla e le baranodi, ba gatisa dimakasine, ba dira dibuka, ba paka dikgatiso, ba dira dibidio kgotsa dilo dingwe tse di tlhokegang mo tshimong ya bone.
Komiti ya Lekala ke yone e okamelang tiro. Setlhopha se se Laolang se neile Komiti ya Lekala boikarabelo jwa go okamela tiro e e dirwang mo ofising nngwe le nngwe ya lekala. Komiti eno e dirilwe ka bagolwane ba ba tshwanelegang sentle ba le bararo kgotsa go feta. Bagolwane bano ba itsise Setlhopha se se Laolang kafa tiro ya go rera e tsweletseng ka gone le ka mathata a ba lebanang le one mo tshimong e ba e okametseng. Dipego tseno di thusa Setlhopha se se Laolang go sekaseka gore mo isagweng ke ditlhogo dife tse go ka tlotliwang ka tsone mo dikgatisong, kwa dipokanong le kwa dikopanong. Gangwe le gape baemedi ba Setlhopha se se Laolang ba romelwa kwa makaleng a a farologaneng go ya go neela Dikomiti tsa Makala dikgakololo tsa kafa ba ka dirang dikabelo tsa bone ka gone. (Diane 11:14) Go nna le thulaganyo e e kgethegileng e mo go yone moemedi wa ntlokgolo a neelang puo go kgothatsa ba ba mo tshimong e e okametsweng ke lekala leo.
Go thusa diphuthego. Bakaulengwe ba ba nang le maikarabelo kwa ofising ya lekala ba ntsha tetla ya go tlhomiwa ga diphuthego tse disha le go tlhomiwa ga bagolwane le batlhanka ba bodiredi. Gape bakaulengwe ba kaela tiro ya babulatsela, barongwa le balebedi ba potologo ba ba direlang mo tshimong e e okametsweng ke lekala la bone. Ba rulaganya dikopano tse dinnye le tse dikgolo, ba okamela go agiwa ga Diholo tse disha tsa Bogosi le go tlhomamisa gore dikgatiso tse di tlhokegang di romelwa kwa diphuthegong. Tiro yotlhe e e dirwang kwa ofising ya lekala e thusa gore tiro ya go rera e dirwe ka thulaganyo.—1 Bakorintha 14:33, 40.
Dikomiti tsa Makala di thusa jang Setlhopha se se Laolang?
Ke ditiro dife tse di dirwang kwa ofising ya lekala?


text:
Pele ga fa barumiwa ba tsenya dikolong, thuto e ne e diragala ka nako ya go rupisiwa, go tshwaya tsela ya go feta go tsena mo bogolong. Barumiwa ba ne ba ne na ganetsa thupiso, mme e ne ya nna e e tlhokegang ka nako ya bokoloniale, ntle le fa gare ga Batlokoa kwa dithabeng. Mo dingwageng tsa bošeng jaana, le gale, e nnile tsoseletso e kgolo thata, mme baša ba bantsi gompieno ba bolotse.
Mo dingwageng tsa pele ba ne ba bolotswa, basimane ba ne ba tsaya tsia go rupisiwa e le se se botlhokwa, karolo ya bona e e itumedisang, kwa ntle ga yona ba ne ba ka se kgone go tsaya karolo mo meetlong ya loago le merero ya selegae. Ntlha e kgolo ya semaka e ne e dikaganyeditse go sekolo sa go rupisiwa, se se neng se diragala mo tlhatlhela (Mophato) e agilwe kwa thoko mo dithabeng, mme basimane ba ne ba sa itse se ba neng ba tshwanetse go se solofela.
Mophato o ne o bulwa ka motseletsele wa meetlo le meletlo e e nnang gona malatsi a le mararo; batsadi ba barupisiwa le ba masika ba en ba kokoana, gape go ne go nowa bojalwa bo bontsi. Mo bisogagareng, ba ne ba etelwa kwa pele kgakala le lefelo leo mophato o tla bo o tlhomilwegn kwa gone.
Mo tlhatlogong ya letsatsi mosimane mongwe le mongwe ba ne ba tsewa ka tatelano mo lefelogn leo le fitlhegileng, fao ba neng ba rupisiwa ke matsholo a banna ba ba neng ba katisitswe mo go kgethegileng, ba ba neng ba diragatsa dintlha tsotlhe tsa go rupisiwa.
Fa thupiso e ne e fedile, basimane ba ne ba tlogelwa mo nageng go fola. Morago ga fa, sejana se segolo sa melemo, se se dirilweng ka mafura a botoro a a besitsweng ka seritibatsi se se maatla se se dirilweng ka sejalo sa segwere sa leshoma se, se neng se neelwa bona go nwa, go bolaya botlhoko. Mophato o ne o agilwe ke banna ba ba nang le maikarabelo a thulagayno ya mo go rupisa, mme barupisiwa ba ne ba tsenngwa mo go yona.
Mo dikgweding tse tharo tse di latelang ba ne ba laelwea ka pina, go bina, hisetori, le maitseo a tsa loago, go akaretsa le boitshwaro le maitsholo. Go se robale le mosadi, boikanyego, bopelokgale, boikobo, le ka go tlotla batsadi, bagolo le kgosi di ne di gatelelwa. Thuto ya tsa dikobo e ne e tsaya popego ya tlhotlheletso ya go se dire boaka. Boitshoko ba mmele bo ne bo lekolwa ka dipagamo tse di bokete go ralala dithaba, le bopopota ba maikutlo ka bo tsosiwa ka diura tsotlhe go boeletsa dipina le go araba dipotso.
Boroko ba bona bo ne bo sa siama, ka ba ne ba na le kobo ya letlaloa e le nngwe fela, mme thupiso e ne e tshwarwa ka nako ya mariga, fa gantsi dithempheretšha di ne di wela kwa tlase ga ntlha ya boswakgapetla.
Ka letsatsi la bofelo la thupiso, dipitsa tsa mmopa tse di neng di dirisiwa go boloka dijo di ne di thubiwa le mophato o ne o fisiwa, go supa phetogo go tswa kwa kgale go ya go tse ntšhwa. Barupisiwa ba ne ba amogelwa ke kgosi kwa moletlong o o tseneletseng.
Basetsana ba Basotho bo mo magareng ga 15 le 20 ba ne ba rupisiwa; thulaganyo e ne e se boima go gaisa ya basimane', mme maikaelelo e ne e le selo se le sengwe: go dira moletlo o o tla tlisang basetsana mo lefatsheng la bogolo. Gape e ne e le e e eletsegang, le fa e se botlhokwa, e ne e le kitsiso go ya lenyalong, jaaka go ne go dumela ka dinako dingwe gore e rotloetsa monono.
Mo mabakeng a mangwe, fa mosadi o a sa rupisiwang a se tshole bana monna wa gagwe o tla mo romela kwa thupisong. Gopieno thupiso e ne le tshwaro e e etiileng entšhwa, e e golagantsweng le maikemisetso a go dirisa ditiro tsa setso jaaka letshwao la Basotho le boAforika. Le fa e latela dipaterone tse di tshwanang tseo di fetileng, di fetotswe go amogela maemo a segompieno.
Phetogo e e lomigiwang thata ke gore dikolo tsa sešweng di na le nako e khutswane go feta mo nakong e e fetileng, le fa e le gore diteko tsa bononofo di santse di le tse di gagametseng.
Translated by Lawrence Ndou


text:
Seretse Khama
Sir Seretse Khama (July 1, 1921 – July 13, 1980) ke ene tautona wa ntlha wa lefatshe la Botswana. O gakologelwa lefatshe ka bophara ka go tlisa kgotso le thokgamo mo Botswana.
Botshelo go tswa bonnyeng le Thutego[paakanyo | edit source]
Rre Seretse o tshotswe ko Serowe, mo Bechuanaland Protectorate e le ngwana-wa-ngwana wa ga Kgosi Khama III (wa boraro) wa morafe wa Bangwato. O biditswe Seretse go lebeletswe gore seretse fa se tlhakane le metsi, se a kopana ka jalo go ka twe ke mokopanya setshaba. Rre Seretse o ile a nna kgosi ya Bangwato ka ngwaga wa 1925, a le dingwaga tse nne fela, morago ga loso lwa ga rraagwe, mme Rre Tshekedi Khama o ne a mo tshwarelela bogosi gore a gole pele.
O ne a tsena dikolo tse dikgolwane kwa Aforika Borwa, mme morago a ya go tsena kwa Fort Hare University College, gone kwa Aforika Borwa. O ne a dira ngwaga o le mongwe kwa Balliol College, Oxford, kwa ga Mmamosadinyana, mme morago a ithutela tsa molao kwa Inner Temple kwa Lontone.
Nyalo le go lelekwa[paakanyo | edit source]
Ka Seetebosigo sa ngwaga wa 1947, Rre Seretse Khama o ne a kopana le Mme Ruth Williams, mme wa lekgoa mo Lontone. Morago ga ngwaga ba ne ba nyalana. Lenyalo le la motho yo montsho le yo mosweu, le ne la seka la amogelwa ke Puso ya Tlhaolele(Aparateiti) kwa Aferika Borwa ga mmogo le bagolwane ba Ga MmaNgwato. E ne yare Tshekedi a utlwa, a batla gore Rre Seretse a busediwe kwa gae mme ebile nyalo eo e fedisiwe. Go boeng ga gagwe, Rre Seretse o ne a buisa diphuthego, mme morago a tlogelwa go nna Kgosi. Setšhaba le sone sa simolola go amogela Mme Ruth Williams Khama, mohumagadi wa gagwe. Rre Tshekedi ene o ne a tlogela Bechuanaland Protectorate, ka a ne a sa dumalane, mme Rre Seretse a boela Lontone go feleletsa dithuto tsa gagwe.
Mafatshe a sele one a ne a sa itumelela lenyalo le, bogolo jang la Aferika Borwa le le neng le tlhaola batho ka letso la mmala. Mme ka Bechuanaland Protectorate e ne ele ka fa tlase ga puso ya ga MmaMosadinyana, goromente wa Aferika Borwa a laolela wa ga MmaMosadinyana gore Rre Seretse a ntshiwe mo bogosing. Ka MmaMosadinyana a ne a latlhegetswe ke madi mo ntweng ya mafatshe-fatshe ya bobedi, o ne sa batle go latlhegelwa ke gauta go tsweng Aferika Borwa. Ka jalo Seretse o ne a kojwa mo Bechuanaland Protectorate.
Matsatsi a gagwe a bofelo (Seretse)[paakanyo | edit source]
Seretse Khama o tlhokafetse ka kgwedi ya Phukwi 1980 a le dingwga dile masome a matlhano le robongwe.Go thlokafaleng gagwe go ne ga dira gore Batswana ipotse dipotso ka bane ba itse fa go sena ope motho o a neng a nale botsipajwa go busa.Khama o boloketswe kwa go bolokelwang balelwapa la ga Khama kwa lentsweng kwa motsing wa Serowe.Ngwana wa gagwe ebong Ian Khama o ne a mo sela morago ka ditro ka go tsena mo pusong fa a a ne a thlophiwa go nna tautona wa lefatshe la Botswana ka ngwaga wa 2008.[1] [2]


text:
She has been the nation’s favorite daughter since she was appointed Specially Elected Member of Parliament by former President Ian Khama in 2016, earning herself the title ‘Honourable Bae’. Bogolo Kenewendo was again celebrated on social media and across the country following her appointment as the Minister of Investment, Trade and Industry. At only 31, she remains the youngest member of the current parliament. It is no wonder, therefore, that she enjoys protection from across the parliament floor as displayed by Member of Parliament for Mogoditshane Sedirwa Kgoroba recently. Here are some of the highlights from the parliamentary exchanges:
KGOROBA: Point of procedure. Mr Speaker, ke ne ke kopa gore Honourable Olopeng a kgalemelwe, o tlaa bolaya ngwana, o sale a mo susumela …HONOURABLE MEMBERS: … (Laughter!)… SPEAKER (Kagiso Molatlhegi): Ngwana ke ofe Honourable Kgoroba? KGOROBA: O susumetse Honourable Kenewendo ka tsela e e tshosang. SPEAKER: Honourable Olopeng, ke kopa o boele mo setilong se re se go neetseng. Gatwe o elame ngwana ka kwa.
HONOURABLE MEMBERS: … (Laughter!)…
DUMA BOKO (Leader of Opposition): Point of procedure. Ke ne ke re ke tlhomamise fa, ke botse ene Mr Speaker, ka o dirisitse lefoko la go elama. Ke tlhaloganya sentle lefoko le gore le raya batho ba le mo maemong a a ntseng jang. A le siame, le tlhalosa se se neng se diragala? Ke ne ke sa leba gone, a o ne a mo elame? Ke batla go tlhaloganya.
HONOURABLE MEMBERS: … (Laughter!)… SPEAKER: Nnyaa, gatwe go susumela. O ne a mo susumetse thata.
DORCAS MAKGATO (Minister of Immigration): Point of order. Mr Speaker, thank you very much. Ke a itse gore gongwe ke dira kgang serious, e mo go ba bangwe ke dinyao. My concern is that Honourable Kenewendo e le mme, was singled out by name in the record, re bo re dirisa mafoko a gore o elangwe. Akere re ne re buela fa. Ke bona go sa ntseye sentle. Ke fa gongwe re ne re sa bue ka motho wa mme re mo ntshitse ka leina, re bo re re o elangwe ke motho wa rre. Tota fela mafoko a ga a a siama.
SPEAKER: Honourable Makgato, a o tshwenngwa ke lefoko go elangwa kana go susumelwa? MAKGATO: Ke tshwenngwa ke two things; go elangwa ga ga Kenewendo mo Palamenteng ke Rre Olopeng. Ke gone mo go ntshwenyang gone moo. SPEAKER: Re rile… MAKGATO: Go elama kana o raya koko e ntse fa godimo ga mae. Ga ke ise ke bone koko le mae fa. HONOURABLE MEMBERS: … (Murmurs)… SPEAKER: Nnyaa, ga go a nna jalo Honourable Makgato. Tota ba ne ba atamalane thata mo go neng ga tshwenya Honourable Kgoroba. A re tsweng mo kgannyeng ya go elama le go susumela. Ke rile fa e le gore lefoko la go elama ga le a siama re a le ntsha, go tlaa sala la go susumela. Le dule go setse la go susumela…
WYNTER MMOLOTSI (Francistown South MP): Mr Speaker, ka melawana ya rona e bua thata ka gore ga go ka ke ga dirisiwa maina a batho ba ba seyong fa ka gore ga ba ka ke ba ipuelela, Honourable Kenewendo is here o ka ipuelela. Jaanong ga ke itse gore a go raya gore Honourable Makgato o jalasetsa go elangwa, o batla go elangwa ene kana jang? HONOURABLE MEMBERS: … (Laughter!)…


text:
161E rile Sabata a sena go feta, Maria Magtalena le Maria, mma Jakobo, le Salome ba reka ditlolo tse di nkgang monate gore ba ye go mo tlotsa. 2Ya re ka moso phakela, ka letsatsi la ntlha la beke, ba fitlha fa lebitleng, letsatsi le tlhaba. 3Foo ba raana ba re: “Ke mang yo o tla re pitikololelang lentswe fa mojakong wa lebitla?” 4Mme ya re ba leba, ba bona lentswe le pitikolotswe; gonne le ne le le legolo thata. 5Ya re ba tsena mo lebitleng, ba bona lekau le ntse ka fa ntlheng ya le le jang, le apere kobo e tshweu; ba be ba rerega.
6La ba raya la re: “Se reregeng; lo batla Jesu wa Nasaretha yo o neng a bapotswe. O tsogile, ga a yo fa! Bonang felo fa ba ne ba mmeile teng! 7Jaanong yaang lo bolelele barutwa ba gagwe le Petoro gore o lo etelela pele go ya kwa Galelea; lo tla mmona teng, ka fa a lo boleletseng ka teng.”
8Ke fa ba tswa mo lebitleng, ba tshaba; gonne thoromo le therego di ne di ba tshwere; mme ba se ka ba bua sepe le ope, ka gonne ba boifa.
9Ya re a sena go tsoga e sa le ka moso ka letsatsi la ntlha la beke, a bonala pele kwa go Maria Magtalena yo a kileng a kgarameletsa medemone e e supang ntle mo go ene.
Joh. 20:11-18
10Ene a ya a bolelela bone ba ba neng ba na le Jesu, ba hutsafetse, ba lela. 11Mme bone, ya re ba utlwa gore o a phela, e bile o bonywe ke ene, ba se ka ba dumela.
12Morago ga moo a iponatsa go ba le babedi ba bone ka popego e sele, fa ba tsamaya ba ya kwa nageng.
13Le bone ba ya ba bolelela ba bangwe; mme le bone ba se ka ba ba dumela.
14La bofelo a iponatsa go ba ba 11, ba ntse fa dijong, a kgalemela go sa dumeleng ga bone le bopeloethata jwa bone, ka ba se ka ba dumela ba ba mmonyeng a sena go tsosiwa.
15A ba a ba raya a re: “Yaang le lefatshe lotlhe, lo rerele lobopo lotlhe Efangele.
16Yo o dumelang, a ba a kolobediwa, o tla pholosiwa; yo o sa dumeleng ene o tla atlholwa.
17Ditshupo tse di tla supelang ba ba dumelang ke tse: Ba tla kgarameletsa medemone ntle ka leina la me; ba tla bua ka diteme tse dintšhwa.
2:4,11
10:46
18Ba tla tsholetsa dinoga; mme le fa ba ka nwa se se bolayang, ga se nke se ba dira sepe. Ba tla baya balwetse diatla, mme ba tla fola.”
Dit. 28:3-6
Jak. 5:14,15
19Jaanong e rile Morena Jesu a sena go bua nabo, a tsholelediwa kwa legodimong, a nna ka fa ntlheng ya le le jang la Modimo.
Dit. 7:55
20Mme bone ba tswa, ba rera mo dintlheng tsotlhe, Morena a ntse a dira nabo, a tlhomamisa Lefoko ka ditshupo tse di le latelang.


text:
21Morena o bua jaana a re: “Ga nkitla ke thibela petso ka ntlha ya maleo a le mane a Moabe, le fa e le a mararo fela, ka ba fisitse marapo a kgosi ya Etomo, ya nna molora.
Jer. 48
2Mme ke tla latlhela molelo kwa Moabe gore o je matlo a borena a Keriothe; mme Moabe o tla swa ka modumo wa ntwa, fa go opiwa mokgosi, fa go lediwa lonaka. 3Ke tla nyeletsa mmusi mo gare ga bone, ke bolaya dikgosana tsotlhe tsa bone nae.” Morena o buile jalo.
4Morena o bua jaana a re: “Ga nkitla ke thibela petso ka ntlha ya maleo a le mane a Juta, le fa e le a mararo fela, ka ba latlhile molao wa Morena, ba se ka ba tshegetsa ditaolo tsa gagwe, mme medimo ya maaka ya bone e ba timeditse e borraabo ba neng ba e sala morago. 5Mme ke tla latlhela molelo kwa Juta gore o je matlo a borena a Jerusalema.”
6Morena o bua jaana a re: “Ga nkitla ke thibela petso ka ntlha ya maleo a le mane a Iseraele, le fa e le a mararo fela. Gonne ba rekisitse mosiami, go bona madi, le motlhoki go bona ditlhako tse pedi.
7Le gona ba batla go gatelela ba ba kwa tlase mo leroleng. Tsela ya ba ba bogisegang ba a e sokamisa. Motho le rraagwe ba tlhakanela morweetsana gore ba itshepolole leina le le boitshepo la me.
8Ba kanama mo diaparong tse di gapetsweng molato fa thoko ga aletare nngwe le nngwe, ba nwa weine e batho ba lefileng molato ka yona, ba e nwela mo ntlong ya modimo wa bone.
9“Mme nna ke nyeleditse Baamori ba ba godileng jaaka mesetere, ba ba thata jaaka metswere, fa pele ga bone; ka senya maungo a bone kwa godimo le medi ya bone kwa tlase.
10Gape ke nna ke lo ntshitseng kwa lefatsheng la Egepeto, ka lo etelela pele mo sekakeng dinyaga di le 40 gore lo ye go rua lefatshe la Baamori. 11Ka ba ka tsosa baporofeti mo go bomorwaa-lona, le baikiledi mo makaung a lona. A ga go a nna jalo, lona Baiseraele?” go botsa Morena.
12“Mme lona lo nositse baikiledi weine, lwa laola baporofeti lwa re: ‘Lo se ka lwa bolela Lefoko la Modimo.’
Jer. 11:21
13Bonang, ke tla theekedisa lefatshe fa tlase ga lona, jaaka go tle go theekele koloi e e tletseng dingata tsa mabele. 14Mme yo o lebelo o tla tlhoka botshabelo; yo o thata ga a nke a itse go dirisa thata ya gagwe; seganka ga se nke se pholosa bophelo jwa sone. 15Yo o hulang ka bora ga a nke a ema; yo o maoto a lobelo ga a kitla a falola; mopalami wa pitse ga a kitla a pholosa bophelo jwa gagwe. 16Le yo o pelokgale go phala bagale botlhe o tla tshaba a sa ikatega ka letsatsi leo,” go bua Morena.


text:
‘Ditšhaba di tla tshwanelwa ke go itse gore ke nna Jehofa’ (23)
38 Jehofa o ne a bua le nna gape a re:2 “Morwa motho, leba kwa go* Gogo wa lefatshe la Magogo,+ kgosana e kgolo ya Mesheke le Tubale,+ mme o mmolelele molaetsa wa katlholo.+3 O mo reye o re, ‘Seno ke se Morena Molaodimogolo Jehofa a se buang: “Jaanong ke fetogile mmaba wa gago, wena Gogo, kgosana e kgolo ya Mesheke le Tubale.4 Ke tla dira gore o tseye tsela e nngwe mme ke tla tsenya dihuku mo ditlhaeng tsa gago+ ke bo ke go romela kwa ntweng le masole otlhe a gago+ le dipitse le masole a a tsamayang ka dipitse, botlhe ba apere diaparo tse dintle, batho ba bantsintsi ba ba tshotseng dithebe tse dikgolo le dithebe tse dinnye,* botlhe e le ba ba kgatikanyang ditšhaka;5 batho ba Peresia, Ethiopia le Pute+ ba na le bone, botlhe ba tshotse dithebe tse dinnye e bile ba rwele ditlhoro tsa phemelo;6 Gomere le mephato yotlhe ya yone, batho ba kwa Togarema+ ba ba tswang kwa dikarolong tse di kgakala thata tsa bokone, mmogo le mephato yotlhe ya bone, e leng ditšhaba tse dintsi tse di nang le wena.+7 “‘“Iketleetseng, ipaakanyeng, wena le masole otlhe a a phuthegileng a a nang le wena, mme o tla nna molaodi* wa bone.8 “‘“O tla bidiwa morago ga malatsi a le mantsi. Kwa bofelong jwa dingwaga o tla tlhasela lefatshe le batho ba lone ba neng ba boa fa le sena go tlhaselwa ka tšhaka, ba ba neng ba ntshiwa kwa ditšhabeng tse dintsi ba phuthelwa mo dithabeng tsa Iseraele, tse di neng di sa bolo go kgakgabala. Banni ba lefatshe leno ba ne ba ntshiwa kwa ditšhabeng tse dingwe, mme botlhe fela ba nna ka pabalesego.+9 O tla ba tlhasela jaaka setsuatsue, e bile o tla khurumetsa lefatshe jaaka maru, wena le mephato yotlhe ya gago le ditšhaba di le dintsi tse di nang le wena.”’10 “Seno ke se Morena Molaodimogolo Jehofa a se buang: ‘Mo letsatsing leo o tla tlelwa ke dikakanyo mo pelong ya gago, mme o tla loga leano le le bosula.11 O tla re: “Ke tla ya go lwa le lefatshe le le nang le metsana e e sa sirelediwang.*+ Ke tla tlhasela batho ba ba nnang ka pabalasego, ba ba sa tshwenyegeng, botlhe ba ba nnang mo metsaneng e e sa sirelediwang ka dipota, e e se nang mephakalego kgotsa dikgoro.”12 Ke tla dira jalo gore ke gape dilo tse dintsi, ke tlhasele mafelo a a kgakgabetseng a gone jaanong go nniwang mo go one+ mmogo le setšhaba se se neng sa phuthiwa gape go tswa kwa ditšhabeng tse dingwe,+ se se kokoanyang dikhumo le dithoto,+ se se nnang fa gare ga lefatshe.13 “‘Sheba+ le Dedane,+ bagwebi ba Tareshishe+ le batlhabani botlhe ba yone* ba tla go raya ba re: “A o a tlhasela gore o gape dilo tse dintsi? A o phuthile masole a gago gore o gape selefera le gauta, o tseye dikhumo le dithoto le gore o gape dilo tse dintsi?”’14 “Ka jalo, porofeta wena morwa motho, mme o reye Gogo o re, ‘Seno ke se Morena Molaodimogolo Jehofa a se buang: “Mo letsatsing leo fa batho ba me ba Iseraele ba nna ka pabalesego, a ga o kitla o itse seo?+15 O tla tla o tswa kwa lefelong la gago, o tswa kwa dikarolong tse di kgakala thata tsa bokone,+ wena mmogo le ditšhaba tse dintsi tse di nang le wena, botlhe ba palame dipitse, e le phuthego e kgolo, masole a mantsi.+16 O tla tlhasela batho ba me ba Iseraele jaaka maru a khurumetsa lefatshe. Kwa bofelong jwa metlha, ke tla dira gore o tlhasele lefatshe la me+ gore ditšhaba di tle di nkitse fa ke di bontsha gore ke boitshepo ka se ke tla se go dirang, wena Gogo.”’+17 “Seno ke se Morena Molaodimogolo Jehofa a se buang: ‘A ga se wena yo ke neng ka bua ka wena mo metlheng ya bogologolo ke dirisa batlhanka ba me e leng baporofeti ba Iseraele, ba ba neng ba porofeta dingwaga di le dintsi gore o ne o tla tla go ba tlhasela?’18 “Morena Molaodimogolo Jehofa a re, ‘Mo letsatsing leo, letsatsi la fa Gogo a tla bo a tlhasela lefatshe la Iseraele, bogale jwa me jo bogolo bo tla tuka.+19 Ke tla bua ke galefile e bile ke shakgetse thata; mme mo letsatsing leo go tla nna le thoromo e kgolo mo lefatsheng la Iseraele.20 Ditlhapi tsa lewatle, dinonyane, diphologolo tsa naga, digagabi tsotlhe le batho botlhe ba ba mo lefatsheng ba tla roroma ka ntlha ya me, mme dithaba di tla digelwa fa fatshe,+ le mafika a a kwa godimo a tla wa, e bile lobota longwe le longwe lo tla wela fa fatshe.’21 “Morena Molaodimogolo Jehofa a re, ‘Ke tla romela tšhaka gore e mo tlhasele mo dithabeng tsotlhe tsa me. Mongwe le mongwe o tla lwa le morwarraagwe ka tšhaka.+22 Ke tla mo tlisetsa katlholo ya* bolwetse jwa leroborobo+ mme batho ba tla bolawa; e bile ke tla nesa pula e kgolo le sefako+ le molelo+ le sulefera+ mo go ene le mo mephatong ya gagwe ya masole le mo ditšhabeng tse dintsi tse di nang le ene.+23 Mme ke tla bontsha bogolo jwa me le gore ke Modimo yo o boitshepo e bile ke tla dira gore ditšhaba di le dintsi di nkitse; mme ba tla tshwanelwa ke go itse gore ke nna Jehofa.’
Dintlha Tse di Kwa Tlase
^ Seheb., “lebisa sefatlhego sa gago kgatlhanong le.”
^ Thebe e nnye e gantsi e neng e tsholwa ke bahulametswi.


text:
“Lo se ka lwa itshunya nko mo dikgannyeng tsa batho ba bangwe” (11)
Ba ba suleng ba le seoposengwe le Keresete ba tla tsoga pele (13-18)
4 La bofelo, bakaulengwe, fela jaaka lo amogetse ditaelo tse di tswang mo go rona tse di amanang le gore lo tshwanetse go tshela jang ka tsela e e itumedisang Modimo,+ re a lo rotloetsa e bile re lo kopa ka leina la Morena Jesu gore lo tswelele lo dira jalo ka botlalo.2 Gonne lo itse ditaelo tse re neng ra di lo naya tse di tswang kwa go Morena Jesu.3 Gonne Modimo o batla gore lo nne boitshepo+ e bile lo ithibe mo boitsholong jo bo sa siamang jwa tlhakanelodikobo.*+4 Mongwe le mongwe wa lona o tshwanetse go itse kafa a ka laolang mmele* wa gagwe+ ka gone gore o nne boitshepo+ o bo o tlotlege,5 mme a se ka a tshwana le batho ba ditšhaba tse di sa itseng Modimo+ ba ba nang le keletso e e sa laolesegeng ya tlhakanelodikobo mme ba sa kgotsofale.+6 Go se ka ga nna le motho ope yo o tlolang ditaelo tseno tsa boitsholo a bo a utlwisa mokaulengwe wa gagwe botlhoko, ka gonne fela jaaka re ne ra lo bolelela le go lo tlhagisa mo nakong e e fetileng, Jehofa* o tla otlhaya batho ba ba dirang dilo tseno.7 Gonne Modimo o ne a re bitsa gore re nne boitshepo, e seng gore re tshele botshelo jo bo seng phepa.+8 Ka jalo, motho yo o sa reetseng ditlhagiso tseno, ga a itlhokomolose motho, mme o itlhokomolosa Modimo,+ yo o lo nayang moya wa gagwe o o boitshepo.+9 Le fa go ntse jalo, ga re tlhoke go lo kwalela ka kgang ya go rata bakaulengwe,+ ka gonne Modimo o lo ruta gore lo ratane.+10 Tota e bile, lo rata bakaulengwe botlhe ba mo Makedonia. Mme bakaulengwe, re lo kgothaletsa gore lo tswelele lo ratana le go feta.11 Ikemisetseng go tshela ka kagiso+ e bile lo se ka lwa itshunya nko mo dikgannyeng tsa batho ba bangwe+ mme lo dire ka diatla tsa lona,+ fela jaaka re ne ra lo laela,12 gore batho ba ba kwa ntle* ba bone gore lo itshwere sentle+ le gore ga lo tlhoke sepe.13 Mo godimo ga moo, bakaulengwe, re batla gore lo tlhaloganye gore go tlile go diragala eng ka batho ba ba suleng,*+ gore lo se ka lwa hutsafala fela jaaka ba ba se nang tsholofelo ba hutsafala.+14 Gonne fa re dumela gore Jesu o ne a swa a bo a tsoga gape,+ re dumela gore Modimo o tla tsosa ba ba suleng a dirisa Jesu gore ba nne le ene.*+15 Gonne seno ke se re se lo bolelelang ka lefoko la ga Jehofa,* gore rona ba re tla bong re tshela go fitlha ka nako ya go nna gone ga Morena ga re kitla re tlhatlogela kwa legodimong pele ga ba ba setseng ba sule;16 ka gonne Morena ka boene o tla fologa kwa legodimong a ntsha ditaelo ka lentswe la moengele yo mogolo+ e bile a tshwere terompeta ya Modimo, mme ba ba suleng ba le seoposengwe le Keresete ba tla tsoga pele.+17 Morago ga moo, rona ba re tla bong re tshela re tla phamolelwa kwa marung mmogo le bone+ gore re kgatlhantshe Morena+ kwa loaping; mme ka tsela eno re tla nna re na le Morena.+18 Ka jalo, nnang lo gomotsane ka mafoko ano.